title: Joensuu (Somero)

text: Joensuu on kylä Somerolla ja paikallisesti myös Joensuun kylän ympärille kasvaneen, siitä myös naapurikyliin laajentuneen Someron keskustaajaman epävirallinen nimitys. Joensuun naapurikyliä ovat Jaatila, Pappila ja Ruunala lännessä, Sylvänä ja Laitiainen pohjoisessa, Kultela ja Ihamäki idässä ja Lammi etelässä. Kaupungin keskustaajaman keskuskylänä Joensuu on Someron kylistä väkiluvultaan suurin. Vuonna 2011 sen väkiluku oli 2 303.


title: Joensuu (Somero)

text: Liikenteellisesti Joensuun sijainti Somerolla on keskeinen, ja sen vaikutus keskuksena on vanhastaan ulottunut myös Someron rajojen ulkopuolelle. Vielä nykyäänkin kylässä risteävät Salosta Jokioisille ja Forssaan johtava Kantatie 52 ja Hämeen Härkätiehen kuuluvat Koskelta Somerolle johtava Yhdystie 2810 ja Somerolta Tammelaan vievä yhdystie 2802. Keskeisen sijaintinsa takia Joensuusta muodostui Someron keskustaajama jo 1800-luvulla, ja 1900-luvulla taajama laajeni myös viereisiin Jaatilan, Pappilan, Ruunalan, Harjun, Lammin, Härkälän ja sittemmin myös Kultelan kyliin.. Koko Someron keskustaajaman väkiluku näiden kylien taajamaan kuuluvissa osissa vuonna 2005 oli 5 278


title: Joensuu (Somero)

text: Someron keskustaajaman pääkatu on kylän halki kulkeva Joensuuntie. Sen varrella sijaitsevat muun muassa 1970-luvulla valmistunut Someron kaupungintalo ja sen vieressä keskustaajaman maamerkkinä toimiva Kiiruun puisto sekä näiden läheisyydessä tien toisella puolen entisen valtion virastotalon luona Someron tori ja kaupungintaloa vastapäätä Someron linja-autoasema. Joensuuntien varrelle on vanhastaan sijoittunut myös pääosa Someron keskustaajaman julkisista ja kaupallisista palveluista.


title: Joensuu (Somero)

text: Joensuun kylään kuuluvia Someron keskustaajaman asuinalueita ovat Kaislaranta, Haironpelto ja Pärnämäki. Pohjoisessa, Jaatilanjoen keskijuoksun varressa kylään kuuluvat Palman teollisuusalue Jokioistentien varressa ja Pikku-Joensuun kulmakunta Jokioisten- ja Forssanteiden varsilla.


title: Joensuu (Somero)

text: Joensuun kylän historiallinen kylätontti on sijainnut Someron Kirkkojärven rannalla siihen laskevan Jaatilanjoen suussa, mistä kylä on saanut nimensä, ja Joensuun kanssa samaan jakokuntaan on kuulunut läheinen Ruunalan kylä ylempänä Jaatilanjoen varressa. Joensuun kylän alkuperäisiä kantataloja ovat olleet Akusti, Hätä, Kiiru ja Hoppu (myöhemmin Seppälä), joista kolme viimemainittua ovat muodostaneet leikillisen nimiketjun. Vielä 1980-luvulla vanhalla kylätontilla oli jäljellä Ali-Aukustin talo, joka kuitenkin 1980-luvun lopussa purettiin. Kylän vielä jäljellä olevia kantataloja ovat Someron kulttuuri ry:n käytössä 2000-luvulla oleva Kiiru Joensuuntien varrella, Someron seurakunnan käytössä oleva Svensson eli Yli-Aukusti Vanhantien varrella ja Hämeen Härkätien varressa sijaitseva Yli-Seppälä. Hävinnyt kantatalo on Hätä. Kantataloista Kiiru päärakennuksineen ja kivisine viljamakasiineineen muodostaa sekä maisemallisesti että historiallisesti merkittävän kokonaisuuden, samoin Svensson ja Yli-Seppälä ovat maisemallisesti ja paikallishistoriallisesti merkittäviä. Myös muuta maisemallisesti ja rakennus- ja kulttuurihistoriallisesti arvokasta rakennuskantaa on säilynyt, vaikka uudempi liikerakentaminen onkin rikkonut kyläkuvaa.


title: Joensuu (Somero)

text: Kylän luonnonympäristöä hallitsevat Kirkkojärven, Jaatilanjoen ja kylän etelänpuolisen Someronjoeksi nimitetyn Paimionjoen osuuden ohella laajat pellot kylän pohjoisosassa Palmassa, missä Jaatilanjokeen laskee laskee Laukkonlammista alkunsa saava Palmanoja. Näiden pohjoispuolella Someron keskustaajaman lähivirkistysalueena toimii Palmankallion metsäalue.


title: Pasqual Maragall

text: Pasqual Maragall i Mira (s. 13. tammikuuta 1941 Barcelona, Katalonia) on katalonialainen poliitikko. Hän on ollut Barcelonan pormestari vuosina 1982–1997 ja Katalonian itsehallintoalueen puheenjohtaja vuosina 2003–2006. Maragall toimi myös Katalonian sosialistisen työväenpuolueen puheenjohtajana 2000-2007.


title: Helge Saarinen

text: Helge Saarinen (s. 28. syyskuuta 1921) on entinen suomalainen jalkapalloilija.


title: Helge Saarinen

text: Laitahyökkääjänä pelannut Saarinen edusti urallaan Maarian Kisa-Veikkoja 1943–1944 ja Turun Palloseuraa 1944–1953. Hän voitti TPS:ssa Suomen mestaruuden 1949. Kaikkiaan Saarinen pelasi 11 kauden aikana 134 mestaruussarjan ottelua, joissa hän teki 57 maalia.


title: Helge Saarinen

text: Saarinen pelasi Suomen maajoukkueessa yhden maaottelun 1949.


title: Hush (sarjakuvahahmo)

text: Hush, oikealta nimeltään Thomas ”Tommy” Elliot, on DC Comics-sarjakuvakustantamon Batman-aiheisissa sarjakuvissa esiintyvä superroisto. Hahmon loivat käsikirjoittaja Jeph Loeb sekä piirtäjä Jim Lee, ja hahmon ensiesiintyminen tapahtui vuonna 2003 "Batman"-lehden numerossa 609 yhteensä 12-osaisessa tarinassa "Batman: Hush".


title: Hush (sarjakuvahahmo)

text: Thomas Elliott oli Bruce Waynen hyvä lapsuudenystävä. He kuitenkin erosivat toisistaan niin, että siinä missä Bruce nautti vanhempiensa seurasta ennen heidän kuolemaansa, vihasi Tommy alkoholisoitunutta isäänsä ja äitiään- Lopulta Tommy katkaisi vanhempiensa auton jarrut, mikä johti hänen isänsä kuolemaan. Brucen isä, menestyvä kirurgi Thomas Wayne, onnistui kuitenkin pelastamaan hänen äitinsä hengen. Tämän vuoksi Tommy syytti Brucea siitä, että hänen äitinsä oli säilynyt hengissä, ja vanhojen ystävien välit kariutuivat.


title: Hush (sarjakuvahahmo)

text: Muutamia vuosia myöhemmin Tommy oli katkera edelleen Brucelle. Tämä oli menettänyt vanhempansa, mutta perinyt heidän kaiken omaisuutensa ja eli loistokasta ja prameaa elämää, ja juuri tätä Tommy oli tavoitellut itselleen yrittäessään aiheuttaa vanhempiensa kuoleman. Hänen äitinsä, joka oli sairastunut syöpään, aikoi jättää vastaavasti Tommyn perinnöttä. Tommy suivaantui tästä ja surmasi äitinsä, mutta peitti tiedot kuolemasta muulta maailmalta. Tämän jälkeen hän lähti matkustelemaan ympäri maailmaa, ja opiskeli kirurgiksi Harvardin yliopistossa. Huolimatta siitä, että hänen elämänsä alkoi viimein hymyillä, hänen kaunansa Brucea kohtaan alkoi vaikuttaa parantumattomalta.


title: Hush (sarjakuvahahmo)

text: Edward Nigma eli Arvuuttaja sairastui syöpään, ja joutui käyttämään Ra’s al Ghulin elämänkaivo Lazarus Pitiä selviytyäkseen. Tämä ajoi hänet käytännössä hulluuden äärirajoille, mutta hän sai matkallaan selville Bruce Waynen olevan Batman. Arvuuttaja paljasti tämän tiedon Tommylle, joka oli aiemmin tarjonnut hänelle suurta summaa rahaa sillä ehdolla, että Arvuuttaja surmaisi Brucen. Kaksikko päätti kuitenkin yhdistyä tuhotakseen yhteisen vihollisensa, eli Waynen. Tommy otti käyttöönsä uuden identiteetin eli Hushin, ja ryhtyi Arvuuttajan kanssa houkuttelemaan mukaan myös muita maineikkaita superroistoja Waynen tuhoamisoperaatioon. Suunnitelma kuitenkin epäonnistui ja Kaksinaama, jonka tuhoutuneen kasvot Tommy oli operoinut entiselleen, ampui häntä kahdesti ja heitti alas sillalta.


title: Hush (sarjakuvahahmo)

text: Kuolleeksi luultu Hush kuitenkin palasi, ja päätti ettei enää toimisi yhteistyössä kenenkään toisen kanssa. Hän onnistui päihittämään entisen liittolaisensa ja äärimmäisen nerokkaan Arvuuttajan, ajamaan Jokerin ulos Gotham Citystä ja lähes surmaamaan Myrkkymuratin. Jokeri kuitenkin palasi Gothamiin ottaen Hushin vangikseen. Hän jäi Jokerin armoille kolmeksi viikoksi, jonka aikana Jokeri asetti hänelle sydämentahdistimen jonka avulla hän hallitsisi Hushin sydämenlyöntejä. Heikoille jäänyt Hush kääntyi yllättäen vanhan ystävänsä Brucen puoleen, ja tämä vei hänet hoidettavaksi Arkhamin mielisairaalaan. Hän kuitenkin pakeni sairaalasta välittömästi sydänleikkauksensa jälkeen. Myöhemmin selvisi, ettei sydämentahdistinta oltu poistettukaan, ja Hush oli joutunut vanhan ystävänsä huijaamaksi. Myöhemmin kirurgina kunnoustaunut Hush poisti tahdistimen omakätisesti, ja viha kaikkia - myös Brucea - kohtaan kasvoi entisestään. Hän hyökkäsikin Batmanin kimppuun tämän tukikohdassa Lepakkoluolassa, mutta Robinin ja Nightwingin saapuessa paikalle hän jää alakynteen. Taistelun päätyttyä Hushin arvellaan kuolleen, sillä hänestä ei löydetä enää merkkejä lukuun ottamatta verisiä siteitä, jotka olivat takertuneet Hush mukanaan helikopterin roottoriin sen räjähtäessä. Hush jäi kuitenkin henkiin vakavaluontoisista vammoista huolimatta, ja alkoi suunnitella seuraavaa operaatiotaan.


title: Hush (sarjakuvahahmo)

text: Hän leikkautti itsensä täysin Bruce Waynen näköiseksi, ja matkasi jälleen ympäri maailmaa tyhjentäen Brucen tilejä uuden identiteettinsä turvin. Kissanainen, jota Hush oli aiemmin pahoinpidellyt lähes kuoleman partaalle, löytää kuitenkin hänet tietäen, ettei kyseessä ole oikea Bruce Wayne ja hänet lähetetään pian takaisin Arkhamiin.


title: Hush (sarjakuvahahmo)

text: Hush ei Batmanin tapaisesti omaa supervoimia. Hän on kuitenkin kamppailulajien taitaja sekä loistava ampuja. Hänet tunnetaan erinomaisena taktikkona, ja hän pyrkii lähes aina käyttämään vihollistensa kykyjä heitä vastaan ja ajattelemaan kuten he. Näin ollen hän on käytännössä Batmanin rikollinen peilikuva. Hushin ampumataidot ovat erinomaista luokkaa, ja hänen edelleen Batmanin vihollisista parhaimpana ampujana menee tiettävästi vain palkkamurhaaja Deadshot. Hän käyttää aseinaan kahta pistoolia, mutta toisinaan hänen kirurginen taustansa on näkynyt myös siinä, että hänen asearsenaaliinsa kuuluvat myös heittoveitset ja skalpellit.


title: Hush (sarjakuvahahmo)

text: Kirurgisilta taidoiltaan Hush edustaisi maailman huippua. Hän on korjauttanut muun muassa Kaksinaaman eli Harvey Dentin pahoin vaurioituneet kasvot, poistanut Kissanaisen sydämen niin, että tämä jäi vielä henkiin. Lisäksi hän on kehittänyt samanlaisen viruksen, joka aiheutti Waylon Jonesin muuttumisen jättiläiskrokotiili Killer Crociksi. Hän on myös toiminut kirurgina itselleen, esimerkiksi poistaessaan sydämentahdistimensa tai leikellessään kasvonsa Bruce Waynen muotoihin.


title: Hush (sarjakuvahahmo)

text: Hushin oli alun perin tarkoitus esiintyä vuoden 2004 "Batman"-animaatiosarjassa, mutta hänen esiintymisensä leikattiin myöhemmin pois, eikä hahmoa näin ollen olla nähty yhdessäkään televisiosarjassa.


title: Ahmad Shafiq

text: Ahmad Muhammad Shafiq (usein myös "Shafik", ) (s. marraskuussa 1941 Kairossa) on egyptiläinen ilmailumarsalkka ja lyhytaikainen Egyptin pääministeri.


title: Ahmad Shafiq

text: Egyptin presidentti Hosni Mubarak nimitti hänet hallitustunnustelijaksi 29. tammikuuta 2011 Ahmad Nazifin johtaman hallituksen erottua aiemmin samana päivänä laajojen mielenosoitusten seurauksena.


title: Ahmad Shafiq

text: Mubarak joutui itse eroamaan 11. helmikuuta ja jätti vallan armeijalle. Tämän jälkeen mielenosoittajat jatkoivat hallituksen eron vaatimista. Ahmad Shafiq erosi 3. maaliskuuta 2011. Armeijan sivusto ilmoitti uudeksi pääministeriksi nimitetyn liikenneministeri Essam Sharafin.


title: Ahmad Shafiq

text: Shafiq valmistui ilmasotakoulusta 1961. Hän työskenteli Egyptin ilmavoimissa taistelulentäjänä. Huhtikuussa 1996 Shafiq ylennettiin komentajaksi ja syyskuussa 2002 hänet nimitettiin Egyptin ilmailuministeriksi. Ilmasotakoulusta valmistumisen jälkeen Shafiq on hankkinut sotatieteen maisterin tutkinnon ja filosofian tohtorin tutkinnon väitöskirjallaan avaruuden kansallisesta strategiasta.


title: Ahmad Shafiq

text: Shafiq pyrki Egyptin presidentiksi vuoden 2012 presidentinvaaleissa. Hän sai vaalin ensimmäisellä kierroksella 24,3 prosenttia äänistä ja oli ehdokkaana vaalin toisella kierroksella muslimiveljeskunnan Mohamed Mursia vastaan. Mursi voitti toisen kierroksen. Shafiq muutti Arabiemiraatteihin Abu Dhabiin, jossa hän on asunut siihen asti, kunnes hänet siepattiin joulukuussa 2017 Egyptiin. Hän oli ilmittanut ryhtyvänsä ehdokkaaksi Egyptin presidentinvaaleissa huhtikuussa 2018.


title: Ashi

text: Ashi on kraatterijärvi Kanagawan prefektuurissa Japanissa. Se sijaitsee Fuji-Hakone-Izu kansallispuistossa ja sieltä on näkymä Fujivuorelle. Koska järvi sijaitsee tuliperäisellä seudulla, siellä on myös onsen-kylpylöitä.


title: Jorma Saarinen

text: Jorma Saarinen (19. toukokuuta 1929 Jyväskylä – 6. joulukuuta 1950 Mustasaari) oli suomalainen jalkapalloilija.


title: Jorma Saarinen

text: Välihyökkääjänä pelannut Saarinen edusti urallaan 1946–1950 Vaasan Palloseuraa. Hän voitti seurassa Suomen mestaruuden 1948. Kaikkiaan Saarinen pelasi viiden kauden aikana 68 mestaruussarjan ottelua, joissa hän teki 52 maalia. Kaudella 1950 Saarinen oli mestaruussarjan paras maalintekijä 15 maalillaan yhdessä Yrjö Asikaisen kanssa.


title: Jorma Saarinen

text: Saarinen edusti myös Suomen maajoukkuetta yhdessä maaottelussa 1948.


title: Jorma Saarinen

text: Saarinen kuoli auto-onnettomuudessa 6. joulukuuta 1950.


title: Heini Tola

text: Heini Tola (s. 1953 Tampere) on teatterinjohtaja. Hän johtaa Teatteri Avoimia Ovia, joka toimii Helsingin keskustassa. Vuoden teatteriksi 2009 valitun teatterin perusti Liisi Tandefelt vuonna 1998, ja Tola on johtanut sitä vuodesta 2004. Sitä ennen hän työskenteli teattereissa eri puolilla Suomea.


title: Heini Tola

text: Hänen puolisonsa oli lavastaja Måns Hedström, joka työskenteli samassa teatterissa. Hedström kuoli yllättäen 2005, vuoden kuluttua siitä kun pariskunta aloitti Avoimissa Ovissa.


title: Heini Tola

text: Tola on valmistunut filosofian kandidaatiksi. Hän työskenteli Lahden kaupunginteatterissa 1984–1990 ja sen jälkeen vapaana ohjaajana. Hän on myös dramatisoinut ja kirjoittanut näytelmiä, esimerkiksi "Fredrika R." jonka hän kirjoitti yhdessä Anneli Kannon kanssa. Tola toimi suositussa Kake Singers -yhtyeessä vuosina 1978–1979.


title: Sulo Saario

text: Sulo Saario (s. 19. huhtikuuta 1906) oli suomalainen jalkapalloilija.


title: Sulo Saario

text: Hyökkääjänä pelannut Saario edusti urallaan Helsingin Palloseuraa 1926–1931. Hän voitti seurassa Suomen mestaruuden 1926, 1927 ja 1929. Kaikkiaan Saario pelasi kahden kauden aikana yhdeksän mestaruussarjan ottelua, joissa hän teki kolme maalia.


title: Sulo Saario

text: Saario pelasi Suomen maajoukkueessa vuosina 1926–1930 yhdeksän maaottelua, joissa hän teki kolme maalia.


title: Punasimppu

text: Punasimppu eli kauppanimeltään puna-ahven ("Sebastes norvegicus") vanh. ("Sebastes marinus") on punaoranssi merikala.


title: Punasimppu

text: Punasimppuja elää Pohjois-Atlantilla sekä Euroopan että Amerikan rannikoilla 100–1000 metrin syvyydessä. Nuoret yksilöt pysyttelevät usein vuonoissa ja merenlahdissa.


title: Punasimppu

text: Se kasvaa tyypillisesti 35–40 cm pitkäksi, suurimmat tavatut yksilöt ovat olleet metrin mittaisia.


title: Punasimppu

text: Punasimppu on Islannin tärkeimpiä saaliskaloja. Vuonna 2009 sitä pyydystettiin 39 000 tonnia.


title: Mario Sports Mix

text: Mario Sports Mix on Square Enixin kehittämä ja Nintendon julkaisema urheilupeli, joka julkaistiin Wiille Japanissa 25. marraskuuta 2010 ja muissa maanosissa vuonna 2011. Peli on jaettu neljään eri urheilulajiin. Nämä neljä urheilulajia ovat koripallo, lentopallo, polttopallo ja jääkiekko. Peliä pystyy pelaamaan 1–4 pelaajaa.


title: Mario Sports Mix

text: "Mario Sports Mix" on kolmas japanilaisen Square Enixin kehittämä Mario-peli pelien "" ja "Mario Slam Basketball" jälkeen. Peli sisältää Mario-pelisarjan lisäksi hahmoja pelisarjoista "Dragon Quest" ja "Final Fantasy". Pelin arvostelut ovat olleet keskinkertaisia. Metacriticissä peli sai useiden arvosteluiden jälkeen arvosanaksi 64/100 ja Eurogamer antoi arvosanaksi 7/10.


title: Mario Sports Mix

text: Peliä pelataan Wii Remotella ja Nunchukilla. Peliä voi pelata myös pelkästään Wii Remotella,sen ollessa vaakasuunassa. Nunchukia käytetään hahmon ohjaamiseen ja joissain tilanteissa myös yksittäisen liikkeen suorittamiseen. Wii Remotea käytetään lähes kaikkien perus- sekä erikoisliikkeiden suorittamiseen. Jokaisella pelin hahmolla on oma erikoishyökkäyksensä, kuten esimerkiksi Marion tulipallohyökkäys ja Daisyn kukkahyökkäys. Saadakseen kaikki eriväriset jalokivet pelaajan tulee suorittaa kaikkien lajin cupit. Ennen jalokivien saamista pelaajan täytyy pelata kahta hahmoa vastaan ottelu ilmalaivassa, jotka ovat tuttuja "Dragon Questista" ja "Final Fantasysta". Jalokivistä punainen saadaan koripallosta, keltainen polttopallosta, vihreä lentopallosta ja sininen jääkiekosta. Jokaisessa lajissa on SP-mittari, jonka täyttyessä pelaaja voi tehdä erikoisliikkeen ja saada normaalia suuremman pistemäärän. Läpäistyään kaikkien lajien cupit pelaaja kohtaa koko pelin päävastuksen avaruudessa. Voitettuaan päävastuksen pelaaja puolestaan avaa Sports Mix -lajiosan, jossa täytyy voittaa saman verran cuppeja kuin normaaleissa lajeissa. Lajit täytyy kuitenkin läpäistä expert-tasolla, ja jokaisessa cupissa pelataan kaikkia pelissä olevia lajeja. Jos pelaaja pelaa jotakin läpäisemistään cupeista, hän voi kulkea salaisilla poluilla ja avata sekä uusia hahmoja että salattuja alustoja.


title: Mario Sports Mix

text: Koripallossa pelaajan täytyy saada heitettyä pallo vastustajan koriin. Pelaaja saa aina yhdestä korista kaksi pistettä. Pistemäärät voivat muuttua pelin aikana. Esimerkiksi Bowser Jr`s Boulevard -tasossa, jossa peliareenalla on erivärisiä ympyröitä, joissa kerrotaan että saako siitä lisää pisteitä vai vähentyykö siitä pisteitä. Koripalloturnauksen läpäistyä pelaaja saa punaisen jalokiven.


title: Mario Sports Mix

text: Polttopallossa peliareena on jaettu kahtia siten, että kaksi pelaajaa ovat keskellä olevan rajan toisella puolella, kun taas toiset kaksi ovat toisella puolella. Tässä lajissa pelaajan ja hänen joukkuekaverinsa täytyvät heittää polttopalloa niin kauan vastustajia päin, että heidän energiansa kuluu loppuun. Jokainen peliareena sisältää kaksi Yoshia, jotka ovat jaettu molemmille tiimeille. Punainen Yoshi polttaa pelaajan tiimiä, kun taas sininen Yoshi yrittää polttaa vastustajajoukkueen pelaajia. Polttopalloturnauksen läpäistyä pelaaja saa keltaisen jalokiven.


title: Mario Sports Mix

text: Lentopallossa saadaan pisteitä lyömällä pallo aidan yli paikkaan, jossa ei ole kumpaakaan kahdesta vastustajan pelaajasta. Pelaaja voi käyttää erikoisiskuja vaikeuttaakseen vastustajien pallonsaamista. Pelaaja saa enemmän pisteitä, jos hän lyö pallon erikoisiskulla siten, että kumpikaan vastustajapelaaja ei saa sitä kiinni. Lentopalloturnauksen läpäistyä pelaaja saa vihreän jalokiven.


title: Mario Sports Mix

text:
Jääkiekossa pelaajan täytyy tehdä vastustajajoukkuetta enemmän maaleja voittaakseen pelin. Pelaaja saa tässäkin lajissa enemmän pisteitä lyömällä kiekon maaliin erikoisiskulla siten, että vastustajajoukkueen maalivahti ei saa sitä kiinni. Pelaajan kannattaa kuitenkin varoa, ettei hän lyö vahingossa kiekkoa omaan maaliinsa. Jääkiekkoturnauksen läpäistyä pelaaja saa sinisen jalokiven.
Peli sisältää myös Party Mode -tilan, jossa voi pelata seuraavia pelejä:


title: Mario Sports Mix

text: Syötä Peteyä: Syötä hedelmiä Petey Piranhalle. Pistemäärä riippuu syöttämiesi hedelmien tyypistä. Voittaja on se, joka saa eniten pisteitä tietyssä ajassa.


title: Mario Sports Mix

text: Harmony Hustle: Pelaajan väriset pallot ja sateenkaaren väriset pallot tulevat lentäen pelaajaa kohti. Hänen tehtävänsä on ottaa ne kiinni. Peliä kannattaa pelata joukkueena, jotta voi saada enemmän pisteitä.


title: Mario Sports Mix

text: Bob-omb-dodge: Pelaajan tulee väistää Bob-ombit, jotka lentävät ulos kanuunasta. Pelaaja menettää elämän, jos ne osuvat häneen. Jos pelaaja menettää kaikki elämät, hän poistuu pelistä. Pelaajilla tulee olla mahdollisimman monta elämää pelin lopussa.


title: Mario Sports Mix

text: Smash Skate: Pelaajan pitää taklata ja lyödä superlyöntejä keräten samalla pisteitä lyömällä vastustajat pois alustalta. Voittaja on se, jolla on eniten pisteitä pelin lopussa.


title: Mario Sports Mix

text: Jokaisessa lajissa on keltaisia laattoja, joihin astumalla saa kolikoita ja ominaisuuksia. Seuraavia ominaisuuksia voidaan käyttää sellaisinaan tai niillä voidaan tehdä lyöntejä, iskuja ja hyökkäyksiä.


title: Mario Sports Mix

text: Green Shell (Vihreä kilpi): Tyrmää kaikki kohtaamansa pelaajat. Nopeuttaa pallon tai kiekon kulkua ja ampuu maalia kohden tai kenttää kohti, kun käytetään ominaisuuksia lyönti, iskulyönti tai hyökkäys.


title: Mario Sports Mix

text: Red Shell (Punainen kilpi): Ajaa takaa pelaajia ja tyrmää heidät. Pallo tai kiekko kiertyy terävämmin kuin Green Shellillä ja se suuntaa aina kohti maalia tai pelaajaa silloin kun sitä käytetään ominaisuuksia lyönti tai iskulyönti. Hyökkäyksessä pallo kaataa osuessaan vastustajan pelaajan.


title: Mario Sports Mix

text: Mini Mushroom (Minisieni): Kutistaa kohtaamansa pelaajan. Kun sitä käytetään ominaisuuksissa lyönti, iskulyönti tai hyökkäys, se kutistaa kohtaamansa pelaajan.


title: Mario Sports Mix

text: Banana (Banaani): Saa jokaisen kohtaamansa pelaajan liukastumaan. Kun sitä käytetään ominaisuuksissa lyönti, iskulyönti tai hyökkäys, pallo tai kiekko saa jokaisen kohtaamansa pelaajan liukastumaan.


title: Mario Sports Mix

text: Bob-Omb (Pommi-Bob): Aiheuttaa räjähdyksen, joka lennättää lähellä olevat pelaajat ilmaan. Kun sitä käytetään ominaisuuksissa lyönti, iskulyönti tai hyökkäys, se aiheuttaa pallon tai kiekon räjähtämisen ja heittää räjähdyksessä pelaajat ilmaan.


title: Mario Sports Mix

text: Star (Tähti): Tekee pelaajista hetkeksi voittamattomia ja lisää heidän nopeuttaan. Vastustaja ei pysty torjumaan voittamattomien pelaajien lyöntejä. Voittamattomien hahmojen tekemät hyökkäykset ja iskut kaatavat kaikki niiden tielle sattuvat pelaajat.


title: Mario Sports Mix

text:
Pelissä pystyy pelaamaan kahdellatoistalla erilaisella hahmolla ja jokainen hahmo on luokiteltu hahmotyyppiin kuten peleissä "Mario & Sonic at the Olympic Games" ja "Mario & Sonic at the Olympic Winter Games". Pelaaja voi ottaa myös oman Mii-hahmon mukaan otteluihin.
Yleismies


title: Mario Sports Mix

text: Voiman, nopeuden ja tekniikan tasapaino.


title: Mario Sports Mix

text: Voimakas


title: Mario Sports Mix

text: Hyvä voimakkuutta vaativissa lajeissa.


title: Mario Sports Mix

text: Nopea


title: Mario Sports Mix

text: Hyvä ketteryyttä vaativissa lajeissa.


title: Mario Sports Mix

text: Tekninen


title: Mario Sports Mix

text: Täynnä temppuja, jotka hämäävät vastustajia.


title: Mario Sports Mix

text:
Pelin tarina sijoittuu aluksi Sienivaltakuntaan jossa Toad on kasvattamassa kukkia, kunnes yhtäkkiä suuri esine iskeytyy linnan taakse. Toad lähtee muutaman muun Toadin kanssa katsomaan mitä siellä on ja paikalle saavuttuaan he huomaavat neljä eriväristä kristallia, joista punaisen sisällä on koripallo, vihreän sisällä lentopallo, keltaisen sisällä polttopallo ja sinisen sisällä kolikko. Tutkiessaan neljää mystistä kristallia, he saivat idean esitellä neljä uutta urheilulajia, koripallon, lentopallon, polttopallon ja jääkiekon Sienivaltakunnalle. Toad järjestää myös kiertueet neljään eri urheilulajiin. Kun kaikki kiertueet on läpäisty, ”Sports Mix” -moodi on saatavilla. Pelaajan päihitettyä Final Fantasyn joukkueen jokaisen lajin kiertueen päätteeksi, kaikki neljä kristallia muodostuu tummaksi kristalliksi. Se johdattaa pelaajat toiseen ulottuvuuteen, jossa he kohtaavat Benemoth Kingin. Pelaajien täytyy yksinkertaisilla tavoilla päihittää Benemoth King ennen kuin se päihittää pelaajat.
"Mario Sports Mix" on kolmas Square Enixin kehittämä peli ja "Mario Slam Basketballin" jälkeen. Peli esiteltiin ensimmäisen kerran E3 2010 -messuilla. Nintendon E3-esityksen aikana Reggie Fils-Aime sanoi, että yksikään peliin tuleva urheilulaji ei olisi ollut aiemmissa Mario-urheilupeleissä. Kuitenkin kolme niistä on aiemmissa Marion urheilupeleissä, joista ne on vain muokattu eri muotoon: koripallo oli muokattu "Mario Slam Basketballista " (jonka tyylisiä pelejä on myös peleissä "Mario Party 4", "Mario Party 5" ja Mario Party 8). Lentopallo oli myös otettu "Mario Party 4":stä ja "Mario Party 5":stä ja jääkiekko puolestaan pelistä "Mario & Sonic at the Olympic Winter Games". "Mario Sports Mix" on kuitenkin ensimmäinen "Mario"-sarjan urheilupeli, joka sisältää polttopallon, ja kaikki kolme muuta lajia on muokattu merkittäviin rooleihin tähän peliin.


title: Mario Sports Mix

text: Famitsu julkaisi esikatselun "Mario Sports Mixistä" viikkoa ennen sen julkaisua Japanissa. Peli sai keskiarvosanaksi 30/40; neljästä arvostelijasta kaksi antoi arvosanaksi 7/10 ja kaksi 8/10. Yksi arvostelijoista kiitteli peliä sen ”helpoista ja yksinkertaisista ohjaimista, hahmojen melko siisteistä erikoisliikkeistä ja siitä että monet kentät olivat omalla tavalla hauskoja”. Peli sai kritiikkiä pelattavien lajien määrästä, minkä myötä he ajattelivat että monet ihmiset kyllästyisivät pelaamiseen melko nopeasti.


title: Mario Sports Mix

text: Peli on saanut pääosin keskinkertaisia arvosteluja, sillä Metacritic antoi pelille arvosanaksi 64/100 ja GameRankings antoi 65,59 %. IGN:n Jack DeVries antoi pelille arvosanaksi 6.5 sanoen että ”se voisi olla hauska partypeli, mutta se on melko heikko tarjoamaan kaikenlaista sisältöä”. Monet kehuivat peliä sen hyvistä grafiikoista ja he sanoivat myös animaatioiden olleen hyvin tehtyjä, ja sanoivat että ”kaikki on kirkasta ja sileää”". He kehuivat myös musiikkeja, kuvaillen niitä ”kivoiksi ja energisiksi, vaikkakin eräänlaisesti toistuvaksi”. Eurogamerin Keza MacDonald antoi pelille arvosanaksi 7/10. Common Sense Media antoi pelille viisi tähteä ja ikärajaksi 8:n, sanoen että ”huippuluokan urheilukokoelma on sopivaa kaikenikäisille”. GameSpot kuitenkin antoi pelille arvosanaksi 4/10 aloittaen sanomalla että ”kaikki lajit ovat tylsiä ja kevyitä”, ”tekoälyohjatut hahmot ovat liian helppoja päihittää ja ne ovat avuttomia”, ”vaatii liian vähän taitoa”, ”liikaa kaaosta kilpailuissa” ja että ”mikään lajeista ei sisällä mitään uutta tai ainutlaatuista”. Official Nintendo Magazine myös mainitsi että ”lentopallo on kaikista neljästä lajista surkein”, koska siinä pitää käyttää vain Wii Remotea ja painella A-näppäintä. Peliä huomioitiin myös sen avattavista hahmoista, jotka ovat ainoastaan Square Enixin hahmoja. Siinä todettiin, että ”niiden hahmojen korvaaminen muilla Mario-hahmoilla olisi vielä parempi vaihtoehto”.


title: Mario Sports Mix

text: Huhtikuuhun 2011 mennessä "Mario Sports Mixiä " oli myyty maailmanlaajuisesti yhteensä 1,54 miljoonaa kappaletta.


title: Eero Saarnio

text: Eero Saarnio (s. 18. huhtikuuta 1926) on entinen suomalainen jalkapalloilija.


title: Eero Saarnio

text: Puolustajana pelannut Saarnio edusti urallaan Kotkan Työväen Palloilijoita 1946–1950. Kaikkiaan hän pelasi kolmen kauden aikana 52 mestaruussarjan ottelua, joissa hän teki neljä maalia. Saarnio edusti Suomen maajoukkuetta vuosina 1946–1949 seitsemässä maaottelussa. Saarnion pelaajaura loppui vakavaan selkävammaan syksyllä 1950. Myöhemmin hän toimi muun muassa kenttävahtimestarina.


title: João Figueiredo

text: João Baptista de Oliveira Figueiredo (15. tammikuuta 1918 – 24. joulukuuta 1999) oli brasilialainen kenraali ja poliitikko. Hän toimi Brasilian presidenttinä vuosina 1979–1985.


title: João Figueiredo

text: Figueiredo toimi myös salaisen palvelun johtajana.


title: Jarva

text: Jarva on suomalainen sukunimi, joka on muun muassa seuraavilla henkilöillä:


title: Lila Downs

text: Ana Lila Downs Sánchez (s. 19. syyskuuta 1968 Tlaxiaco, Oaxaca, Meksiko) on meksikolainen laulaja ja lauluntekijä, joka laulaa useilla kielillä, lähinnä espanjaksi ja englanniksi.


title: Erkki Teikari

text: Erkki Teikari (s. 9. heinäkuuta 1941 Oulu) on suomalainen toimittaja.


title: Erkki Teikari

text: Teikari työskenteli pitkään Satakunnan Kansassa. Hän toimi vuodesta 1982 vuoteen 2002, jolloin jäi eläkkeelle, lehden vastaavana päätoimittajana, mitä ennen hän toimi vuosina 1973–1976 ja 1977–1981 lehden toisena päätoimittajana. Vuosina 1976–1977 hän toimi sanomalehti Kalevan päätoimittajana. Teikari on palkittu toimittajanurastaan muun muassa valtion journalistipalkinnolla, Päätoimittajien yhdistyksen journalistipalkinnolla ja Suomalaisen Sanomalehtimiesliiton Olli-palkinnolla vuonna 2003.


title: Erkki Teikari

text: Teikari on koulutukseltaan yhteiskuntatieteiden tohtori, joksi hän valmistui vuonna 1973 Tampereen yliopistosta. Hänen väitöskirjansa aiheena oli puolueiden päälehtien ulkopoliittinen suunta vuosina 1933–1944. Yhteiskuntatieteiden kandidaatiksi hän oli valmistunut vuonna 1964 ja lisensiaatiksi vuonna 1967. Ennen uraansa Satakunnan Kansassa Teikari työskenteli Tampereen yliopistossa ja sen edeltäjässä Yhteiskunnallisessa Korkeakoulussa muun muassa lehdistöopin lehtorina. Hän on toiminut myös Jyväskylän yliopiston journalistiikan ja Tampereen yliopiston tiedotusopin dosenttina.


title: Erkki Teikari

text: Teikarin luottamustehtäviä ovat olleet muun muassa STT:n hallituksen, Päätoimittajien yhdistyksen ja Sanomalehtien Liiton toimitusjaoston puheenjohtajuudet.


title: Javi López

text: Javier "Javi" López Rodríguez (s. 21. tammikuuta 1986 Osuna, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Espanyolia ja on pelipaikaltaan keskikenttäpelaaja.


title: Javi López

text: López on sevillalaisseura Betisin kasvatti, josta hän siirtyi vuonna 2007 Espanyolin organisaatioon. Hän teki ensiesiintymisensä katalonialaisseuran edustusjoukkueessa 4. lokakuuta 2009 ottelussa Villarrealia vastaan. Hän pelasi kuitenkin suurimman osan kaudesta 2009–2010 seuran reservijoukkueessa.


title: Irlanninsammal

text:
Irlanninsammal ("Chondrus crispus") on meressä elävä punalevälaji. Sen limaiset, violetinruskeat kasvustot heiluvat aaltojen mukana. Ne voivat kasvaa 15 cm pitkiksi, ja ovat monikertaisesti haaraantuneita. Haaraosien leveys vaihtelee suuresti. Irlanninsammalta kasvaa Atlantin rannikoilla kivien päällä matalassa vedessä.
Levästä saadaan karrageeniksi kutsuttua polysakkaridia, jota käytetään hyytelöinti- ja sakeuttamisaineena.
Sitä merkitään lisäaineena E-koodilla E407 ja käytetään esimerkiksi hammastahnoissa, makeisissa, kastikkeissa ja lääke- ja kosmetiikkavalmisteissa. Levää myös viljellään karrageenin tuotantoa varten.


title: Tuomas Toivonen

text: Tuomas Toivonen (s. 1975 Helsinki) on suomalainen muusikko ja arkkitehti. Muusikkona hän on ollut sekä Giant Robot -yhtyeessä että tehnyt sooloprojekteja. Vuonna 2005 hän perusti vaimonsa Nene Tsuboin kanssa helsinkiläisen arkkitehtitoimiston "NOW". Hän on toimittanut Radio Helsingissä "Unelmien Helsinki" -ohjelmaa ja oli yksi Yle Teemalla esitetyn "Suojele minua!" -ohjelmasarjan juontajista.


title: Tuomas Toivonen

text: Toivonen ja Tsuboi ovat suunnitelleet Helsingin Merihakaan Kulttuurisauna-nimisen yleisen saunan, joka aukesi yleisölle toukokuussa 2013.


title: Al-Anon

text: Al-Anon ( eli Al-Anon-perheryhmät) on maailmanlaajuinen alkoholistien läheisten yhteisö, jonka Lois W (1951) perusti miehensä Bill W:n (AA:n toinen perustajajäsen) myötävaikutuksella. Suomeen Al-Anon tuli AA-liikkeen mukana. Helsinkiin, Kuopioon ja Nokialle perustettiin jo vuonna 1953 ensimmäiset läheisten ryhmät. Nykyään Al-Anon-ryhmiä on Suomessa noin sadalla paikkakunnalla. Lähes kaikki Al-Anonin toimijat ovat itse alkoholistien läheisiä. Uusia ryhmiä perustetaan tarpeen mukaan. Ryhmien palaverit ovat useimmiten suljettuja, joten niihin voivat osallistua vain alkoholistien läheiset.


title: Al-Anon

text: Al-Anon-ryhmät on tarkoitettu aikuisille. Nuorille, teini-ikäisille alkoholistin läheisille on oma Alateen-ryhmä.


title: Al-Anon

text: Al-Anon-perheryhmät muodostavat alkoholistien omaisten ja läheisten yhteisön. Sen ainoa tarkoitus on auttaa toipumaan läheisen ihmisen alkoholinkäytön aiheuttamista ongelmista. Al-Anonissa alkoholismia pidetään koko perheen sairautena. Ryhmissä jäsenet jakavat kokemuksensa elämästä alkoholismisairauden vaikutuspiirissä.


title: Al-Anon

text:
Al-Anon ei ole sitoutunut mihinkään uskontoon, poliittiseen ryhmittymään, järjestöön tai yhteiskunnalliseen laitokseen. Se ei ota kantaa kiistakysymyksiin. Al-Anon on omavarainen ja toimii jäsentensä vapaaehtoisten avustusten ja Al-Anon-kirjallisuuden myynnin turvin. Jäsenmaksuja ei ole.
Toiminnan periaatteita ovat vapaaehtoisuus, nimettömyys ja luottamuksellisuus. Periaatteet pohjautuvat Al-Anonin ohjelmaan, joka muodostuu kahdestatoista henkilökohtaisen kasvun askeleesta ja kahdestatoista ryhmien toimintaa ohjaavasta perinteestä sekä kahdestatoista palvelukäsitteestä.


title: Al-Anon

text: Al-Anon Keskuspalvelu ry on Suomen Al-Anon-ryhmien rekisteröity yhdistys. Yhdistyksen toimisto sijaitsee Kankaanpäässä. Al-Anon julkaisee kuukausittain ilmestyvää lehteä nimeltä Tietoavain sekä maailmanpalvelukokouksen hyväksymää Al-Anonin jäsenten kirjoittamaa kirjallisuutta.


title: Al-Anon

text: Al-Anonin ainoa tarkoitus on siis alkoholistien läheisten auttaminen ja perheiden selviytymisen tukeminen. Se tapahtuu vertaistukea antavien Al-Anon-ryhmien ja Al-Anonin kirjallisuuden avulla. Viikoittain kokoontuviin ryhmiin voi tulla ilman ennakko-ilmoittautumista, ilman valmistautumista tai hoitosuunnitelmaa, ilman lähetettä, maksusitoumusta tai rahaa, nimettömänä ja silloin kun haluaa ja niin usein kuin haluaa.


title: Al-Anon

text: El-Anon toimii sähköpostiryhmänä. Ryhmistä saa parhaiten tietoa Al-Anonin kotisivuilta www.al-anon.fi. Al-Anonilla on myös auttava puhelin, joka toimii useilla paikkakunnilla.


title: Al-Anon

text:
Alkoholiperheiden nuorille, teini-ikäisille alkoholistin läheisille on Alateen-ryhmät sekä nuorille tarkoitettu chat-ryhmä Alateen Kolo. Jokaisessa Alateen-ryhmässä on läsnä kummina Al-Anonin aikuinen jäsen.
Lisäksi toimii Al-Anon aikuiset lapset -erityisryhmiä, jotka on tarkoitettu lähinnä alkoholistien aikuisille lapsille.


title: Juulia Turkkila

text: Juulia Turkkila (s. 3. marraskuuta 1994 Helsinki) on suomalainen taitoluistelija. Hän edustaa Helsingin Luistelijoita. Turkkila kilpaili yksinluistelussa vuoteen 2016 asti ja sen jälkeen jäätanssissa Matthias Versluisin kanssa.


title: Juulia Turkkila

text: Turkkila aloitti taitoluistelun Helsingin Taitoluisteluklubissa vuonna 2001. Kaudella 2010–2011 hän voitti junioreiden SM-kultaa. Aikuisten SM-tasolla Turkkila on saavuttanut hopeaa kausilla 2011–2012 ja 2012–2013, kultaa kaudella 2013–2014 ja pronssia kaudella 2015–2016. Pohjoismaiden mestaruuskilpailuissa hän luisteli pronssia vuonna 2011 ja kultaa vuonna 2012.


title: Juulia Turkkila

text: Taitoluistelun EM-kilpailuissa 2011 Turkkila oli 15:s ja saman vuoden MM-kisoissa 20:s. Sheffieldin EM-kisoissa 2012 Turkkila oli 17:s. Saman vuoden Nizzan MM-kisoissa hän luisteli lyhytohjelmassa silloiset ennätyspisteensä (47,75) ja oli lopulta parhaana suomalaisena 18:s pistein 135,56. Vuoden 2013 EM-kilpailuissa Turkkila sijoittui 17:nneksi. Hän teki kilpailussa lyhytohjelman uudet ennätyspisteensä (51,47). Vuoden 2014 EM-kilpailuissa Turkkila oli 12:s luistellen yhteispisteiksi uuden ennätyksensä 140,31. Kausilla 2014–2015 ja 2015–2016


title: Juulia Turkkila

text: Yksinluistelussa Turkkilan valmentajana toimi Tarja Sipilä ja koreografeina Shae Zukiwsky ja Maria McLean.


title: Juulia Turkkila

text: J=Junioreissa


Angoulêmen sarjakuvafestivaalien parhaan albumin palkinto annetaan vuosittain Angoulêmen festivaaleilla.


title: Chart Busters!

text: Chart Busters! (levyetiketin mukaan "Chartbusters") on kokoelma-albumi yhdysvaltalaisen soul- ja rhythm and blues -yhtye The Impressionsin tuotannosta vuosilta 1962–1967.


title: Chart Busters!

text:
Levyn on julkaissut Pickwick International, jonka toimipaikka on ollut New Yorkin Woodburyssä. Albumin on aikaisemmin julkaissut levy-yhtiö ABC–Dunhill.
Kappaleiden tekijä on Curtis Mayfield, paitsi kappaleen "I Need Your Love" osalta R. Brooks. Kappaletta "Meeting Over Yonder" on käsitelty elektronisesti stereofonista äänentoistoa varten.


title: Torsten Steinby

text: Bror Torsten Steinby (vuoteen 1928 Rosbäck, 25. heinäkuuta tai 25. elokuuta 1908 Helsinki – 16. lokakuuta 1995 Helsinki) oli suomalainen toimittaja, tietokirjailija ja historioitsija.


title: Torsten Steinby

text: Steinby toimi vuodesta 1960 vuoteen 1974, jolloin jäi eläkkeelle, Hufvudstadsbladetin päätoimittajana, mitä ennen hän työskenteli yhteensä yli kymmenen vuoden ajan lehden toimituspäällikkönä ja päätoimittajan sijaisena. Ennen toimittajanuraansa hän työskenteli helsinkiläisen Läroverket för gossar och flickor -koulun lehtorina ja rehtorina.


title: Torsten Steinby

text: Steinby oli koulutukseltaan filosofian tohtori, joksi hän valmistui vuonna 1956 Helsingin yliopistosta. Hänen väitöskirjansa oli nimeltään "Romersk publicistik : skriftlig nyhetstjänst och opinion under Ciceros tid". Hän oli muutenkin erityisen kiinnostunut Roomasta ja sen historiasta. Hän kirjoitti Rooma-aiheisia kirjoja, muun muassa teokset "Romerska år och minnen : en bok om Finland i Rom" (1945) ja "Rooman päiviä ja öitä" (1953), ja oli pitkään mukana Suomen Rooman-instituutin (Institutum Romanum Finlandiae) toiminnassa. Hän toimi vuosina 1953–1955 instituutin ensimmäisenä johtajana Roomassa, vuosina 1964–1975 instituuttia ylläpitävän Suomen Rooman-instituutin säätiön hallituksen puheenjohtajana ja vuosina 1983–1984 säätiön valtuuskunnan puheenjohtajana.


title: Torsten Steinby

text: Steinbyn kirjalliseen tuotantoon lukeutuvat myös muun muassa teos "Finlands tidningspress : en historik översikt" (1963), joka oli Helsingin Sanomien mukaan ensimmäinen kattava katsaus Suomen sanomalehdistön historiaan, Amos Andersonin kaksiosainen elämäkerta, teokset "Amos Anderson" (1979) ja "Amos Anderson : press och kultur" (1982), ja Johan Jakob Nervanderin elämäkerta vuodelta 1991.


title: Torsten Steinby

text: Tehtävien Suomen Rooman-instituutissa lisäksi Steinbyn luottamustehtäviin kuuluivat muun muassa Finlands svenska publicistförbundin, STT:n ja Svenska litteratursällskapet i Finlandin hallitusten puheenjohtajuudet.


title: Torsten Steinby

text: Steinby sai vuonna 1974 professorin arvonimen ja palkittiin muun muassa Sanomalehtien Liiton myöntämällä Sanomalehdistön kunniamitalilla, jonka hän sai vuonna 1975 kautta aikain toisena henkilönä, ja Ruotsin akatemian Suomi-palkinnolla.


title: Torsten Steinby

text: Steinby oli vuodesta 1936 naimisissa kirjailija Gunnel Steinbyn (1909–1982) kanssa. Myös heidän tyttärensä, vuonna 1941 syntynyt Ann-Gerd Steinby, on kirjailija. Torsten Steinby kuoli lokakuussa 1995, 87-vuotiaana, pitkän sairauden jälkeen.


title: Ocean Rain

text: Ocean Rain on brittiläisen Echo & the Bunnymen -yhtyeen studioalbumi vuodelta 1984.


title: Ocean Rain

text: Levyn on kustantanut WEA Records Korova-levymerkillä. Se on äänitetty Pariisissa Studio Des Damesissa ja Liverpoolissa Amazon-studioilla. Äänittäjinä ovat toimineet Henri Lonstan ja Gil Norton. Norton on myös miksannut albumin yhtyeen kanssa. Äänittäjän apuna on ollut Jean-Yves. Tuotannosta ovat vastanneet kaikki mukana olleet. Orkesterin sovitukset sekä piano- ja soolosello-osuudet ovat Adam Petersin tekemiä.


title: Ocean Rain

text: Levykannen suunnittelija on Martyn Atkins ja valokuvat on ottanut Brian Griffin. Levypussissa on kuva kappaleiden äänitykseen osallistuneista klassisen musiikin soittajista.


title: Ocean Rain

text: A-puoliB-puoliKaikki kappaleet ovat yhtyeen jäsenten Sergeant, McCulloch, Pattinson, de Freitas tekemiä. Julkaisija on Zoo Music / Warner Bros. Music Limited.Muiden instrumenttien soittajiksi on merkitty The Bunnymen.


title: Shotgun Wedding (Roy "C")

text: "C")


title: Shotgun Wedding (Roy "C")

text: Shotgun Wedding on Roy "C":n novelty-tyyppinen single vuodelta 1965. Sen on julkaissut UK Records emoyhtiön ollessa Decca Record Co. Ltd. Kappaleet ovat Hammond-tuotantoa (A Hammond Production) ja julkaisija on Sparta-Florida.


title: Ann-Gerd Steinby

text: Ann-Gerd Katarina Steinby (s. 8. maaliskuuta 1941 Helsinki) on suomalainen toimittaja ja kirjailija.


title: Ann-Gerd Steinby

text: Steinby työskenteli pitkään sanomalehti Hufvudstadsbladetin palveluksessa. Hän työskenteli vuosina 1971–1980 lehden toimittajana Helsingissä ja vuosina 1984–2004 Ahvenanmaalla. Hän muutti Ahvenanmaalle vuonna 1980 ja työskenteli vuosina 1981–1984 Ålandstidningenin toimituspäällikkönä ja virkaa tekevänä päätoimittajana. Hän on työskennellyt myös Ålands radion toimittajana. Steinby on jatkanut lehtikirjoittajana 2000-vuosikymmenen puolivälin jälkeenkin, muun muassa kolumnistina.


title: Ann-Gerd Steinby

text: Steinbyn esikoiskirja on vuonna 1988 ilmestynyt tietokirja "Badort på modet : badliv i sekelskiftets Mariehamn". Häneltä on myöhemminkin julkaistu enimmäkseen tietokirjoja, kuten Kastelholman linnasta kertova "Kastelholm, kungligt slot" (1990), Ahvenanmaan sairaanhoidon historiikki "Åländsk sjukvård i 350 år : Ålands centralsjukhus 50 år" sekä kirjailija Anni Blomqvistista kertovat "Anni Blomqvist : Stormskärs-Majas skapare" (1993, Ann Christin Wallerin kanssa) ja "Stormskärets Anni" (2009). Hän asui 18 vuoden ajan Anni Blomqvistin kirjailija-asunnossa Simskälassa Ahvenanmaan saaristossa yhdessä miehensä Gösta Berglundin kanssa, joka kuoli vuonna 2008. Steinby on kirjoittanut myös kaunokirjallisuutta, historialliset romaanit "Himlens vrede" (1992) ja "Korpens land" (1994). Kaikkiaan häneltä on julkaistu yli 20 teosta.


title: Ann-Gerd Steinby

text: Steinbyn vanhemmat olivat Gunnel ja Torsten Steinby, jotka hekin olivat kirjailijoita. Ann-Gerd Steinby sai kolme lasta, kaikki poikia. Yksi pojista kuoli vuonna 2008.


title: Emil Söderström

text: Emil Sigfrid Söderström () oli suomalainen jääkärieverstiluutnantti, heimosoturi ja 5 sodan veteraani. Hän oli sotilaskoulutuksensa ensimmäisen maailmansodan aikana Saksassa saanut jääkäri. Tulikasteensa hän sai Saksan itärintamalla Misse-joella vuonna 1916. Myöhemmin hän osallistui Suomen sisällissotaan muun muassa joukkueenjohtajana Valkoisen armeijan jääkärijoukoissa. Myöhemmin hän osallistui heimosotiin kuuluvaan Itä-Karjalan sotaretkeen, jossa hän palveli muun muassa Metsäsissirykmentissä. Hän osallistui vielä talvi- ja jatkosotaan patteriston komentajana taistelevissa joukoissa.


title: Emil Söderström

text: Söderströmin vanhennat olivat maanviljelijä Mathias Söderström ja Hilma Harald. Hänet vihittiin avioliittoon vuonna 1926 Ebba Maria Margaretha Hildebrandin kanssa. Hän kävi kansakoulun ja suoritti yksityisesti viidennen luokan Kokkolan ruotsalaisessa yhteiskoulussa vuonna 1919. Sotilaskoulutusta hän sai taktiikan soveltamiskursseilta vuonna 1926 ja Tykistön ampumakoulussa vuonna 1933 sekä suojeluskuntain komentajakursseilta vuosina 1934–1935.


title: Emil Söderström

text: Söderström työskenteli maanviljelijänä Kaarlelassa ennen liittymistään vapaaehtoisena Saksassa sotilaskoulutusta antavaan Jääkäripataljoona 27:n täydennysjoukkoon 19. huhtikuuta 1916, josta hänet siirrettiin 30. heinäkuuta 1916 alkaen pataljoonan 4. komppaniaan. Hän osallistui taisteluihin ensimmäisessä maailmansodassa Saksan itärintamalla Misse-joella ja Riianlahdella sekä Aa-joella. Pataljoonan rintamakomennuksen päätyttyä hän osallistui Polangenissa vuonna 1917 järjestetylle erikoiskurssille.


title: Emil Söderström

text: Söderström saapui Suomeen (Vaasaan) jääkäreiden pääjoukon mukana varavääpeliksi ylennettynä 25. helmikuuta 1918. Hänet komennettiin Suomen sisällissotaan aluksi vääpeliksi ja myöhemmin joukkueenjohtajaksi 2. Jääkärirykmentin 6. jääkäripataljoonan 2. komppaniaan. Hän osallistui sisällissodan taisteluihin Kalevankankaalla ja Tampereella, jossa hän haavoittui 3. huhtikuuta 1918.


title: Emil Söderström

text: Söderström palveli sisällissodan jälkeen 25. elokuuta 1918 alkaen Kuopion jalkaväkirykmentti 4:ssä, josta muodostettiin myöhemmin Tampereella rykmentti. Rykmentissä hän palveli joukkueenjohtajana 6. komppaniassa ja tilapäisesti komppanian päällikkönä. Tampereen rykmentistä hänet komennettiin 24. marraskuuta 1918 alkaen Kuopion aseseppäkouluun, mistä hän palasi takaisin Tampereen rykmenttiin 23. joulukuuta 1918 ja sijoitettiin rykmentin aseupseeriksi. Myöhemmin hänet määrättiin 8. heinäkuuta 1919 alkaen nuoremmaksi upseeriksi 6. komppaniaan ja toimi 28.heinäkuuta – 19. marraskuuta 1919 välisen ajan Lavansaarelle lähetetyn komennuskunnan johtajana. Myöhemmin hän toimi 19. helmikuuta 1921 alkaen Tampereen rykmentin 5. komppanian väliaikaisena päällikkönä, mutta erosi armeijasta jo 25. helmikuuta 1921.


title: Emil Söderström

text: Armeijasta eronsa jälkeen hänen verensä veti taisteluihin ja hän osallistui Itä-Karjalan sotaan 23. joulukuuta 1921 – 1926. helmikuuta 1922 välisenä aikana. Sotaretkellä hän toimi Metsäsissirykmentin 1. ja 2. komppanian sekä myöhemmin kolme komppaniaa käsittävän hiihto-osaston päällikkönä. Hän osallistui sotaretken taisteluihin muun muassa Uskelassa ja Kevättämäjärvellä. Epäonnistuneen sotaretken perääntymisvaiheen aikana Söderström toimi retkikunnan jälkijoukon johtajana ja osallistui perääntymistaisteluihin muun muassa Suopaisvaarassa ja Suopassalmella.


title: Emil Söderström

text: Heimosodista palattuaan Söderström liittyi Suojeluskuntajärjestöön 1. maaliskuuta 1922 ja hänet sijoitettiin paikallispäälliköksi Kymin suojeluskuntaan. Kymistä hän siirtyi 15. toukokuuta 1924 alkaen Pyhtäälle, jossa hän toimi niin ikään paikallispäällikkönä. Pyhtäältä hän siirtyi 1. helmikuuta 1925 alkaen paikallispäälliköksi Inkoon suojeluskuntaan. Myöhemmin hänet nimitettiin 1. maaliskuuta 1926 alkaen Etelä-Uudenmaan suojeluskuntapiirin (Nylands södra skyddskårsdistrikt) viidennen alueen päälliköksi, josta tehtävästä hänet siirrettiin 1. heinäkuuta 1928 alkaen kuudennen alueen päälliköksi. Etelä-Uudenmaan suojeluskuntapiiristä hänet siirrettiin 1. helmikuuta 1931 Vaasan suojeluskuntapiiriin, jossa hän toimi XII alueen päällikkönä aina talvisotaan saakka. Suojeluskuntatehtävistä hänet komennettiin 6. helmikuuta 1933 – 31. elokuuta 1934 väliseksi ajaksi armeijaan, jossa hän toimi aluksi patteriupseerina ja myöhemmin väliaikaisena patterinpäällikkönä Kenttätykistörykmentti l:n 1. patterissa.


title: Emil Söderström

text: Söderström osallistui talvisotaan aluksi patteristoupseerina ja myöhemmin patteriston komentajana Raskas patteristo 2:ssa ja osallistui taisteluihin Summassa. Välirauhan aikana hän palveli aluksi edelleen patteriston komentajana, kunnes hänet siirrettiin aliupseerikoulun johtajaksi Raskas patteristo 9:ään. Myöhemmin hän siirtyi Vaasaan, jossa hän toimi Vaasan suojeluskuntapiirin aluepäällikkönä. Jatkosodan puhjettua Söderström vastaanotti Raskas patteristo 4:n komentoonsa ja osallistui taisteluihin Laatokan Karjalassa ja Itä-Karjalassa Pälkjärveltä Äänislinnaan ja sieltä Käppäselän kautta Karhunmäkeen sekä Vuonteleen. Lisäksi hän taisteli Aittojoella, Ägläjärvellä, Tolvajärvellä, Ilomatsissa ja Loimolanjärvellä vetäytymistaisteluissa. Söderström erosi vakinaisesta palveluksesta sotatoimien lakattua vuonna 1944.


title: Boli

text: Boli voi viitata seuraaviin:


title: Louis Alexandre Berthier

text: Louis Alexandre Berthier (20. helmikuuta 1753 Versailles, Ranska - 1. kesäkuuta 1815 Bamberg, Baijeri) oli ranskalainen Ranskan marsalkka ja vuodesta 1808 lähtien Napoleonin hallinnon kansliapäällikkö. Hän soti urallaan Yhdysvaltain vapaussodassa, Ranskan vallankumoussodissa ja Napoleonin sodissa.


title: Lee Westwood

text: Lee John Westwood (s. 24. huhtikuuta 1973) on englantilainen golfaaja. Vuonna 2010 hän nousi golfin maailmanlistan kärkeen syrjäyttäen Tiger Woodsin ykköspaikalta. Hän on urallaan voittanut 21 kertaa European Tourilla ja kaksi kertaa PGA Tourilla. Major-kilpailussa hän ei ole voittoja ottanut, mutta on sijoittunut kahdesti toiseksi ja kolmesti kolmanneksi. Hän on edustanut Eurooppaa Ryder Cupissa 7 kertaa vuosina 1997–2010.


title: Jordi Pujol

text: Jordi Pujol i Soley (s. 9. kesäkuuta 1930 Barcelona) on katalonialainen poliitikko. Hän oli Katalonian itsehallintoalueen aluejohtaja vuodesta 1980 vuoteen 2003 ja Convergència Democràtica de Catalunya -puolueen perustaja ja puheenjohtaja vuodesta 1974 vuoteen 2003. Pujol on lääketieteen tohtori.


title: Jordi Pujol

text: Jordi Pujolilta poistettiin kaikki arvonimet vuonna 2014, kun oli käynyt ilmi, että hän oli piilottanut omaisuuttaan verottajalta yli kolmenkymmenen vuoden ajan. Convergència i Unió -puolueen maksama eläke poistettiin.


title: Breach

text: Breach on Atomic Gamesin kehittämä ensimmäisen persoonan ammuntapeli, joka julkaistiin Xbox 360:lle ja Microsoft Windowsille tammikuussa 2011.


title: Breach

text: Pelissä voi käyttää suojia hyväksi ja ampua sokkotulta. Destruction 3.0 -fysiikkamoottori mahdollistaa pelimaailman rakennusten romahduttamisen.


title: Pétur Guðmundsson

text: Pétur Karl Guðmundsson (s. 30. lokakuuta 1958 Reykjavik) on islantilainen kilpauransa päättänyt koripalloilija. Hän on maan ainoa NBA:ssa pelannut pelaaja.


title: Pétur Guðmundsson

text: Pétur varattiin 61. pelaajana varaustilaisuudessa ja kauden 1981–1982 hän edusti NBA-seura Portland Trail Blazersia. Elokuussa 1983 seura möi hänen pelioikeutensa Detroit Pistonsille, joka kuitenkin luopui Péturista kaksi kuukautta myöhemmin. Seuraavan kerran Pétur pelasi NBA:ssa kaudella 1985–1986 Los Angeles Lakersin paidassa. Kausi oli tilastollisesti hänen parhaansa NBA:ssa, sillä hän teki 7,3 pistettä ottelua kohden. Helmikuussa 1987 Péturin oikeudet myytiin San Antonio Spursille. Kaudet 1987–1989 hän edusti San Antoniota, mutta maaliskuussa 1989 seura luopui hänestä.


title: John Kelly (amiraali)

text: John Kelly (1871–1936), amiraali, brittiläinen Kuninkaallisen laivaston upseeri, jonka maine perustuu lähinnä hänen ensimmäisen maailmansodan aikaiseen toimintaansa ja toimintaan Invergordonin kapinan yhteydessä 1931. Hän liittyi laivastoon 1884. Sodan puhjetessa hän oli "HMS Dublinin" kapteeni. Hänet ylennettiin amiraaliksi 1930 ja laivaston amiraaliksi 1936.


title: Pirrenkolibri

text: Pirrenkolibri ("Goethalsia bella") on neotrooppisella alueella elävä kiitäjälintu. Se on sukunsa ainoa laji. Sen esiintymisalue käsittää Panaman itäosan ja Kolumbian luoteiskolkan. Edward William Nelson kuvaili lajin holotyypin Panaman Canasta vuonna 1912.


title: Sinilakkikolibri

text: Sinilakkikolibri ("Goldmania violiceps") on neotrooppisen alueen vuoristoissa elävä kiitäjälintu. Se on sukunsa ainoa laji. Sen esiintymisalue ulottuu Panaman keskiosista Kolumbian luoteiskolkkaan. Edward William Nelson kuvaili lajin holotyypin Panaman Cerro Azulilta vuonna 1911.


title: Kobolttikolibri

text: Kobolttikolibri ("Damophila julie") on neotrooppisella alueella elävä kiitäjälintu. Se on sukunsa ainoa laji. Sen esiintymisalue ulottuu Panaman keskiosista Kolumbiaan, läntiseen Ecuadoriin ja luoteiseen Peruun. Lajista tunnetaan kolme alalajia. Jules Bourcier kuvaili lajin holotyypin Kolumbian Tunjasta vuonna 1842.


title: Bolin piirikunta

text: Bolin piirikunta sijaitsee Heilongjiangin maakunnassa, Kiinassa. Hallinnollisesti se kuuluu prefektuuritasoiseen Qitaihen kaupunkiin. Piirikunnan väkiluku oli vuonna 1999 yhteensä noin 371 933.


title: Kultapyrstökolibri

text: Kultapyrstökolibri ("Chrysuronia oenone") on eteläamerikkalainen kolibri. Se on sukunsa ainoa laji. Sen esiintymisalue käsittää Itä-Kolumbian, Pohjois- ja Itä-Venezuelan, Itä-Ecuadorin, Perun, läntisimmän Brasilian ja Bolivian pohjoisosan. Lajista tunnetaan kolme alalajia. René Primevère Lesson kuvaili lajin holotyypin todennäköisesti Luoteis-Venezuelasta vuonna 1832.


title: Niobiumkarbidi

text: Niobiumkarbidi (NbC) on epäorgaaninen yhdiste ja niobiumin karbidi. Yhdiste on kovaa, minkä vuoksi sitä käytetään työkalujen terissä.


title: Niobiumkarbidi

text: Niobiumin ja hiilen muodostamalla yhdisteellä on kaksi kiinteää faasia: diniobiumkarbidi ja niobiumkarbidi, joita voidaan kuvata kaavoilla NbC ja NbC. Näistä diniobiumkarbidi on alkeiskopiltaan heksagonaalinen ja niobiumkarbidi pintakeskeinen kuutiollinen. Niobiumkarbidin rakenne vaihtelee epästoikiometrisestä yhdisteestä, jota voidaan kuvata kaavalla NbC, lähes stoikiometriseen. Ainoastaan niobiumkarbidilla on teollista käyttöä. Niobiumkarbidin väri riippuu yhdisteen hiilipitoisuudesta. Lähes stoikiometrisissä suhteissa hiiltä ja niobiumia sisältävä niobiumkarbidi on laventelinsinistä ja pienemmillä hiilipitoisuuksilla harmaata.


title: Niobiumkarbidi

text: Niobiumkarbidi on kovaa ja kemiallisesti passiivista. Se ei liukene veteen eikä edes kuningasveteen. Ainoastaan väkevän typpihapon ja vetyfluoridin seos liuottaa yhdistettä. Niobiumkarbidi hapettuu happiatmosfäärissä kuumennettaessa yli 1 100 °C:n lämpötilassa. Ammoniakin ja typen kanssa kuumennettaessa muodostuu niobiumnitridiä.


title: Niobiumkarbidi

text:
Niobiumkarbidia voidaan valmistaa kuumentamalla niobium- ja hiilijauheiden seosta. Teollisesti sitä tuotetaan kuitenkin kuumentamalla hiiltä ja niobiumpentoksidia. Reaktio käynnistyy 675 °C, mutta täydellisen reaktion varmistamiseksi joudutaan käyttämään korkeampia 1 800–2 000 °C:n lämpötiloja.
Niobiumkarbidia valmistetaan myös kemiallisella kaasufaasipinnoitusmenetelmällä. Tällöin käytetään metaania ja niobiummetallia tai niobiumpentakloridia, vetyä ja hiilivetyjä tai hiilitetrakloridia. Jälkimmäisellä tavalla voidaan käyttää alempaa lämpötilaa ja laajempia painealueita.


title: Niobiumkarbidi

text: Niobiumkarbidia käytetään työkalujen terissä kovuutta lisäävänä materiaalina. Sitä käytetään usein muiden karbidien, kuten tantaalikarbidin, volframikarbidin ja titaanikarbidin kanssa. Tällöin näiden voidaan katsoa muodostavan kiinteän liuoksen. Yhdistettä käytetään myös niobiummetallin pinnoitteena, suprajohdesovelluksissa ja valmistettaessa niobiummetallia kuumentamalla niobiumkarbidin ja niobiumpentoksidin seosta.


title: Korson Helluntaiseurakunta

text: Korson Helluntaiseurakunta on helluntaiseurakunta, jonka toimipiste sijaitsee Vantaan Korson suuralueen Metsolassa.


title: Korson Helluntaiseurakunta

text: Seurakunnan toimintamuotoina ovat seurakunnan jumalanpalvelusten ja rukouskokousten lisäksi lapsi- ja nuorisotyö, liikunta, ruoka-apu ja Israel-piiri. Seurakunnassa on 510 jäsentä (2011) ja se julkaisee jäsenlehteä jonka levikki on noin 300. Seurakuntaa johtaa nykyisin pastori Kai Partti.


title: Korson Helluntaiseurakunta

text: Seurakunta on saanut alkunsa 3. maaliskuuta 1946, kun sitä olivat perustamassa Sulo Metsämuuronen, Johannes Kandolin, Edvard Rautiainen, Yrjö Siren ja Frans Forsström. Alussa jäseniä oli 16 ja he kokoontuivat jäsenten kodissa, kunnes vuonna 1952 seurakunta sai omat tilat Myyrätie 6:ssa, jossa seurakunta nykyisinkin sijaitsee. Uskovien määrä lisääntyi ja toiminta ulottui myös Hiekkaharjuun ja Tikkurilaan, jonne muodostettiin oma rukouspiiri. Vuonna 1967 perustettiin Tikkurilan Rukoushuoneyhdistys Elim ry. Noin puolet Korson helluntaiseurakunnan jäsenistä liittyi Tikkurilan perustettuun helluntaiseurakuntaan. Korson seurakunnan tilojen käydessä pieneksi, alettiin pitää tilaisuuksia Leppäkorven koululla. Tontti Myyrätie 8:sta hankittiin ja uusi rukoushuone valmistui vuonna 1984, jota remontoitiin vuosina 2000-2001.


title: Pohl

text: Pohl on muun muassa seuraavien henkilöiden sukunimi:


title: Aalesund-luokka

text: Aalesund-luokka piti olla Norjan laivaston kahden aluksen muodostama hävittäjäluokka, joiden valmistus aloitettiin huhtikuussa 1939. Alukset olivat Norjan laivaston ensimmäisiä todellisia hävittäjiä, vaikka ne olivatkin heikosti aseistettuja verrattaessa Saksan ja Britannian kuninkaallisen laivaston vastaaviin aluksiin. Alusten aseistukseksi oli suunniteltu todennäköisesti Boforsin 120 millimetrin tykit eli vastaavat kuin miinalaiva "KNM Olav Tryggvasoniin" asennetut. Torpedoaseistus koostui ainoastaan kahdesta kaksiputkisesta 553 millimetrin torpedoputkesta, vaikka Norjan rikkonainen rannikko olikin otollista torpedoaseen käyttämiseen.


title: Aalesund-luokka

text: Alukset olivat edelleen telakalla rakenteillä Saksan hyökätessä maahan huhtikuussa 1940. Saksalaiset suunnittelivat alusten pääaseiden vaihtamista kolmeen 100 millimetrin tykkiin ja täydentävänsä ilmatorjunta-aseistusta kahdella 37 millimetrin ja kuudella 20 millimetrin tykillä. ZN4:ksi ja ZN5:ksi nimetyt alukset nimettiin pienen kokonsa ja heikon aseistuksensa vuoksi vuonna 1941 TA7:ksi ja TA8:ksi. TA7 laskettiin vesille 1941 ja TA8 kesäkuussa 1943. Sabotaasi upotti 26. huhtikuuta 1944 TA7:n Hortenissa, kun pommi räjähti turbiinihuoneessa vain tunteja ennen aluksen hinaamista Saksaan. Saksan laivasto ei saanut aluksia valmiiksi, vaikka kumpikin saatiin lasketuksi vesille. Sodan päätyttyä alukset löydettiin, minkä jälkeen ne palautettiin Norjalle. Toinen aluksista nimettiin "KNM Aalesundiksi", mutta se ei koskaan astunut palvelukseen. Edelleen keskeneräinen alus myytiin 1956 romutettavaksi Høvding Skibsopphugningille.


title: Anders Planman

text: Anders Planman (1724 Hattula – 25. huhtikuuta 1804 Paimio) oli professori ja tähtitieteilijä, joka toimi Helsingin yliopiston edeltäjän Turun Akatemian rehtorina vuosina 1771 ja 1772.


title: Anders Planman

text:
Planmanin vanhemmat olivat luutnantti Peter Planman ja Ingrid Leufstadius. Hän valmistui maisteriksi Turussa vuonna 1754 ja tuli vuonna 1758 Uppsalan yliopiston tähtitieteen dosentiksi. Turkuun hänet nimitettiin fysiikan
professoriksi vuonna 1763, mistä virasta hän erosi vasta 1801. Vuosina 1761 ja 1767 hän oli Ruotsin tiedeakatemian toimeksiannosta Kajaanissa tutkimassa Venuksen kulkua auringon yli. Hän teki tarkkoja havaintoja auringon parallaksin määrittämiseksi ja laski useiden eri suomalaisten paikkakuntien leveyspiirin ja pituuspiirin. Planman julkaisi tutkimuksiaan useissa eri julkaisuissa, päätellen eräässä niistä vuonna 1753, että ihmisen on mahdollista nousta ilmaan ohjattavan koneen avulla.


title: Anders Planman

text: Planmanin puoliso vuodesta 1776 oli Abraham Achreniuksen tytär Fredrika Achrenius (k. 1798).


title: Köyhäintalo

text: Köyhäintalo oli Suomessa 1800-luvun lopulta lähtien yleistynyt laitos. Köyhäintaloihin sijoitettiin huollettaviksi kaikki köyhäinhoidon elätit vammaisista aviottomiin äiteihin. Nämä talot olivat oman aikansa vastaus sosiaalihuollon ongelmiin: tavoitteena oli esimerkiksi ehkäistä kerjuuta ja kasvattaa “työnvieroksujista” kunnon kansalaisia.


title: Köyhäintalo

text: Ennen pitäjät rakensivat köyhäintaloja köyhimpiä, esimerkiksi iäkkäitä palvelijoita ja asunnottomia vanhuksia varten. Vuonna 1698 synodaalikokouksessa päätettiin, että niissä pitäjissä, joihin ei rakennettu köyhäintaloja, pitäjänkokouksen on jaettava talot ruotuihin. Ruodun tulee ottaa huoltaakseen yksi henkilö, joka ei kykene huolehtimaan itsestään, esimerkiksi köyhä vanhus tai orpo lapsi. "Pysyvästi köyhät olivat ruotuvaivaisia ja tilapäisen avun tarpeessa olevat kirkonvaivaisia, joita avustettiin kirkon köyhäinkassasta."


title: Köyhäintalo

text: 1800-luvun lopulla ja 1900-luvun alussa huollettavia lapsia huutokaupattiin siten, että viranomaiset antoivat nämä huutolaiset niille huollettaviksi, jotka suostuivat heidät halvimmalla hoitamaan. Huutolaisten kohtelu oli joissain taloissa hyvää, toisissa huonoa, ja heillä saatettiin teettää enemmän töitä kuin talon omilla lapsilla.


title: Winbrick

text: Winbrick on peli Windows-tietokoneille. Se on uusi versio klassisesta Breakout-kolikkopelistä. Peli on shareware, eli käyttäjä saa kokeiluversioksi viisi tasoa, lisätasot vaativat rekisteröitymisen.


title: Winbrick

text: Ensimmäisessä versiossa on muutamia ominaisuuksia, kuten yksinpeli, kaksinpeli ja tietokonetta vastaan.


title: Winbrick

text: Winbrick2000:ssa on enemmän ominaisuuksia, kuten kauppa sekä verkkopeli (mukaan lukien juttelutoiminto). Siinä on myös enemmän tasoja.


title: Winbrick

text: Uusin versio pelistä on 3DWinbrick2001. Se sisältää 3D-grafiikan sekä enemmän tasoja.


title: Pony Pony Run Run

text: Pony Pony Run Run on Angersista kotoisin oleva ranskalainen power pop-yhtye, joka perustettiin Nantesissa vuonna 2003. Yhtyeen kokoonpano on kolme jäsentä, joiden nimet ovat yksinkertaisesti "G" (kitara/laulu), "A" (basso) ja "T" (koskettimet). Kaksi alkuperäistä ryhmän jäsentä "S" (kitara/taustalaulu) ja "F" (rummut), jättivät yhtyeen vuonna 2008 ja 2009.


title: Pony Pony Run Run

text: Ryhmä on julkaissut tähän mennessä kaksi studioalbumia sekä kaksi singleä. Debyyttialbumi You Need Pony Pony Run Run julkaistiin 8. kesäkuuta 2009. Ensimmäinen kappale, joka kuuluu albumiin Hey You, julkaistiin saman vuoden syyskuussa. Seuraava single Walking on a Line julkaistiin 2010. Toinen albumi, Pony Pony Run Run julkaistiin 2012.


title: Ivar Söderlund

text: Ivar Alexander Söderlund () oli suomalainen jääkärimajuri. Hän oli sotilaskoulutuksensa ensimmäisen maailmansodan aikana Saksassa saanut jääkäri. Tulikasteensa hän sai Saksan itärintamalla vuonna 1916. Myöhemmin hän osallistui Suomen sisällissotaan Valkoisen armeijan jääkärijoukoissa.


title: Ivar Söderlund

text: Söderlundin vanhennat olivat urakoitsija Alfred Söderlund ja Vilhelmina Grönroos. Hänet vihittiin avioliittoon vuonna 1932 Bertha Margaretha Sandströmin kanssa. Hän kävi kansakoulun ja suoritti yksityisesti kuudennen luokan Helsingin ruotsalaisessa yhteiskoulussa vuonna 1928. Hän suoritti Taistelukoulun joukkueenjohtajakurssin vuonna 1929.


title: Ivar Söderlund

text: Söderlund työskenteli merimiehenä ennen liittymistään vapaaehtoisena Saksassa sotilaskoulutusta antavaan Jääkäripataljoona 27:n 1. komppaniaan 20. lokakuuta 1915, josta hänet siirrettiin 21. joulukuuta 1915 alkaen pataljoonan 4. komppaniaan. Hän osallistui taisteluihin ensimmäisessä maailmansodassa Saksan itärintamalla Misse-joella ja Riianlahdella sekä Aa-joella. Pataljoonan rintamakomennuksen jälkeen hän osallistui Libaussa vuonna 1917 järjestetyille rautatienrakennuskursseille.


title: Ivar Söderlund

text: Söderlund saapui Suomeen (Vaasaan) jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin joukkueenjohtajaksi Suomen sisällissotaan 3. Jääkärirykmentin 5. jääkäripataljoonan 1. komppaniaan. Hän osallistui sisällissodan taisteluihin Tampereella ja Viipurissa.


title: Ivar Söderlund

text: Söderlund palveli sisällissodan jälkeen edelleen joukkueenjohtajana 3. Jääkärirykmentissä, josta muodostettiin myöhemmin Savon jääkärirykmentti 3. Savon jääkärirykmentistä hänet komennettiin 3. lokakuuta 1918 ja lopulta siirrettiin 17. joulukuuta 1918 Kuopion jalkaväkirykmentti 4:ään, josta taasen muodostettiin myöhemmin Tampereella rykmentti. Rykmentissä hänet Määrättiin ensin 2. pataljoonan adjutantiksi ja 23. heinäkuuta 1919 alkaen komppanianpäälliköksi 3:een komppaniaan ja 1. lokakuuta 1919 alkaen 1. komppaniaan sekä 12. tammikuuta 1922 alkaen 2. komppaniaan. Ensimmäisen konekiväärikomppanian päällikkyyden hän vastaanotti 18. lokakuuta 1922, josta hänet siirrettiin päälliköksi 30. kesäkuuta 1924 alkaen 7. komppaniaan ja 25. syyskuuta 1925 alkaen 2. konekiväärikomppaniaan. Tampereen rykmentistä Söderlund siirrettiin 2. helmikuuta 1926 Uudenmaan rykmenttiin, jossa hänet sijoitettiin 4. komppanian päälliköksi. Komppanianpäällikön tehtävästä hän siirtyi 28. elokuuta 1928 komppanian nuoremmaksi upseeriksi ja 1. tammikuuta 1929 alkaen 5. komppanian päälliköksi. Lopulta hänet siirrettiin 20. maaliskuuta 1931 Erillisen hyökkäysvaunukomppanian varapäälliköksi ja hoiti varsinaisen päällikön tehtäviä 23. helmikuuta – 19. heinäkuuta 1931 ja 5. syyskuuta 1933 – 13. tammikuuta 1936 välisinä aikoina. Söderlund erosi armeijasta 8. toukokuuta 1936. Armeijasta erottuaan hän työskenteli Puolustusministeriön Taisteluvälineosaston tarkastajana vuoteen 1941 saakka.


title: Ivar Söderlund

text: Söderlund toimi jatkosodan aikana Päämajan kaasunsuojelumateriaalitoimiston tarkastajana vuoteen 1942 saakka. Myöhemmin hän toimi sodan aikana toimistoupseerina ja kaasunsuojelumateriaalin varastoinnin tarkastajana vuoteen 1944 saakka. Sotien jälkeen hän toimi Puolustusvoimain Pääesikunnan Kaasunsuojelutoimiston toimistosihteerinä vuoteen 1951 saakka. Söderlund on haudattu Helsingin uuteen hautausmaahan.


title: AC Cesena

text: Associazione Calcio Cesena on italialainen jalkapalloseura Cesenan kaupungista Emilia-Romagnassa. Seura perustettiin vuonna 1940 ja se nousi ensimmäisen kerran Serie A:han vuonna 1974. Seuran värit ovat valkoinen ja musta. Kaudeksi 2018-2019 seura pudotettiin serie D:hen.


title: Mikkelin työväentalo

text: Mikkelin työväentalo (Mikonkatu 23, Mikkeli) on Mikkelin Naisvuorella sijaitseva asemakaavalla suojeltu rakennus, joka on alkujaan rakennettu yksityisasunnoksi. Myöhemmin Mikkelin työväenyhdistys osti rakennuksen, josta tuli Mikkelin työväentalo. Työväenyhdistyksen rakentama laajennusosa, joka käsittää muun muassa salin ja näyttämön, valmistui vuonna 1911.


title: Mikkelin työväentalo

text: Mikkelin työväentalolla on merkittävä historia myös Mikkelin kulttuurielämässä.


title: Mikkelin työväentalo

text: Talon omisti pitkään Mikkelin Työväentalo Oy ja vuosina 2007–2016 SPL-Service Oy hallinnoi toimintaa nimellä Naisvuoritalo. Nykyään talon omistaa ravintolayrittäjä Aki Hänninen ja toimintaa pyöritetään nimellä Kulttuuritalo Tempo.


title: Seili (täsmennyssivu)

text: Seili tarkoittaa seuraavia asioita:


title: Patrick Galbraith

text:
Patrick Galbraith (s. 11. maaliskuuta 1986 Haderslev, Tanska) on tanskalainen jääkiekkomaalivahti, joka siirtyi kaudeksi 2012–2013 Elitserienin Frölundaan.
Galbraithin kasvattajaseura on Vojens IK. Hän siirtyi jo juniorina pelaamaan Pohjois-Amerikkaan, jossa Galbraith edusti mm. Port Carling Thunderia kaudella 2002–2003. Seuraavaksi kaudeksi 2003–2004 hän palasi kotimaahansa ja siirtyi IK Sønderjyllandin joukkueeseen. Galbraith pelasi kauden aikana yhden AL-Bank Ligaenin ottelun. Vuodet 2004–2006 hän edusti SønderjyskE Ishockeyta. Galbraith valittiin kauden 2005–2006 päätteeksi AL-Bank Ligaenin vuoden tulokkaaksi.


title: Patrick Galbraith

text: Kauden 2006–2007 Galbraith pelasi EJHL-liigaa New Hampshire Junior Monarchsissa, jonka jälkeen hän palasi kaudeksi 2007–2008 SønderjyskEn riveihin. Galbraith voitti keväällä 2008 AL-Bank Ligaenin pronssia. Keväällä 2009 hän torjui joukkueelle Tanskanmestaruuden.


title: Patrick Galbraith

text: Toukokuussa 2009 Galbraith teki sopimuksen Ruotsin toiseksi korkeimmalla sarjatasolla HockeyAllsvenskanissa pelanneen IF Björklövenin kanssa. Joukkue kuitenkin putosi keväällä 2010 I-divisioonaan, mutta Galbraith jatkoi HockeyAllsvenskan-pelejään kaudella 2010–2011 Leksands IF:ssä, jonka kanssa hän teki kaksivuotisen sopimuksen kesäkuussa 2010. Hän siirtyi kuitenkin elokuussa 2011 Adler Mannheimiin, jossa pelasi kaksi European Trophy -ottelua, kunnes siirtyi syyskuussa 2011 HC Slovan Bratislavaan. Bratislavasta Galbraith jatkoi jo joulukuussa SM-liigan Bluesiin, jossa pelasi 20 runkosarja- ja 7 pudotuspeliottelua. Hän siirtyi kauden jälkeen Elitserienin Frölundaan.


title: Patrick Galbraith

text: Galbraith toimi Tanskan ykkösmaalivahtina MM-kilpailuissa vuosina 2008, 2009 ja 2010. Vuoden 2010 turnaus oli Tanskan maajoukkueen historian paras joukkueen sijoittuessa kahdeksanneksi. Tanska selvisi puolivälieriin asti, joissa Ruotsi kuitenkin pudotti joukkueen 4–2-voitolla. Galbraith kuului Tanskan maalivahtiosastoon myös vuonna 2006, jolloin hän jäi kuitenkin ilman torjuntavastuuta.


title: Patrick Galbraith

text:
Galbraith pelasi myös alle 20-vuotiaiden I-divisioonan MM-kilpailuissa vuonna 2006.
Galbraith on toisen polven maajoukkuemaalivahti, sillä hänen kanadalaissyntyinen isänsä George Galbraith edusti Tanskaa II-divisioonan MM-kilpailuissa 1986 ja I-divisioonan MM-kilpailuissa 1994. Pelaajauransa jälkeen George on toiminut Vojens IK:n päävalmentajana sekä Tanskan alle 18-vuotiaiden maajoukkueen maalivahtivalmentajana.


title: Patrick Galbraith

text: Patrick Galbraithilla on myös pikkuveli Daniel (s. 1991), joka pelaa puolustajana Ruotsissa Tingsryds AIF:n J20-joukkueessa.


title: Pull-off

text:
Pull-off on tapa soittaa kitaraa tai muuta kielisoitinta. "Pull-off"issa soitetaan kieliä vetämällä sormi nopeasti
pois otelaudalta, jolloin kieli jää soimaan.


title: Pull-off

text:
"Pull-off"in vastakohta on hammer-on, jossa kielen sointi saadaan aikaan painamalla kieli nopeasti otelautaa vasten.
Nopeaa hammer-on- ja pull-off-tyylin vuorottelua kahden sävelen välillä sanotaan trilliksi.


title: Sergei Kaledin

text: Sergei Jevgenjevitš Kaledin (; s. 28. elokuuta 1949 Moskova, Neuvostoliitto) on venäläinen kirjailija. Hänen kirjallinen läpimurtonsa tapahtui vasta Neuvostoliiton viimeisinä vuosina, Mihail Gorbatšovin valtakaudella.


title: Sergei Kaledin

text:
Suomeksi on julkaistu vuonna 1991 ilmestynyt romaani "Käytävä", (ven. "Koridor", engl. "Corridor"). Virossa teos julkaistiin aikaisemmin vironkielisenä. Alkuteos ilmestyi vuonna 1987, lähdeviitteen mukaan mukana osana uutta tuolloin vallinnutta Perestroika-politiikkaa.
Muita ilmestyneitä teoksia, ainakin englanninkielisinä: ovat sekä "Humble Cemetery" (suom. "Hiljainen hautausmaa", ven. "Smirennoje kladbištše") että "Construction Battalion" ("Rakennuspataljoona", ven. "Stroibat").


title: Sergei Kaledin

text: Romaani "Stroibat" joutui Neuvostoliiton sensuurin hampaisiin, ja julkaistiin vuonna 1989: sille tuli suuria julkaisuvaikeuksia. Se kuvasi kriittiseen tapaan Neuvostoarmeijan hegemoniaa, ja nousikin nopeaan tahtiin suureksi puheenaiheeksi. Teoksesta laadittiin jopa oma erillinen teatteriesitys, joka sittemmin kiellettiin vielä joulukuussa 1990 - vain noin vuotta ennen Neuvostoliiton hajoamista.


title: Sergei Kaledin

text: Penrussia.org -sivuston mukaan Kaledinin kirjailijanura olisi alkanut vuonna 1976, mutta vähemmän julkisesti. Kaledin osallistui en-wikin mukaan, kirjailijoitten laatimaan yhteiseen pamflettiin, eli Venäjän hallitukselle laadittuun vetoomukseen vuonna 1993.


title: Sergei Kaledin

text: 1987 alkoi "Novyi Mir" -niminen aikakauslehti julkaista Kaledinin kertomuksia Neuvostoliitossa. Siihen kuului myöskin "Käytävä".


title: Sergei Kaledin

text: Kirjallinen tyyli on tyypillistä slaavilaisen omaista humoreskia elämänmenon kuvausta, mutta ns. "ei niin sankarillinen, vaan pienen yksittäisen ihmisen" asemaa ja merkitystä korostava. Romaanissa "Käytävä" käsitellään moskovalaisen kerrostalon yhden portaikon asukkaiden, pääasiassa kolmen perheen elämänmenoa peräti viiden vuosikymmenen ajalta (noin vuosilta 1920-70).


title: Sergei Kaledin

text: Suomen ja viron kielen ohella, Kaledinin tuotoksia on käännetty mm. englanniksi, ranskaksi, ruotsiksi, italiaksi sekä puolaksi.


title: Lucile Hadžihalilović

text: Lucile Hadžihalilović (s. 7. toukokuuta 1961 Lyon) on ranskalainen elokuvaohjaaja, -tuottaja, -käsikirjoittaja ja -näyttelijä.


title: Lucile Hadžihalilović

text: Hadžihalilović syntyi Lyonissa. Hänen vanhempansa olivat bosnialaisia siirtolaisia. Hän asui nuorena useita vuosia Marokossa. Hadžihalilović opiskeli elokuva-alaa Pariisissa Elokuvataiteen korkeakoulussa (Institut des hautes études cinématographiques). Hänen päättötyönsä vuonna 1986 oli lyhytelokuva "La première mort de Nono". Valmistuttuaan hän työskenteli elokuvaleikkaajana ja tuotti lyhytelokuvia. Vuonna 1991 Hadžihalilović perusti puolisonsa ja työtoverinsa Gaspar Noén kanssa tuotantoyhtiön Les Cinémas de la Zone.


title: Lucile Hadžihalilović

text: Hadžihalilovićin tunnetuimpiin teoksiin kuuluu "Innocence – viattomuus", joka perustuu Frank Wedekindin kertomukseen "Mine-Haha oder Über die körperliche Erziehung der jungen Mädchen" (1903). "Innocence" on palkittu mm. Tukholman ja San Sebastiánin elokuvajuhlilla.


title: Kalottigibboni

text: Kalottigibboni ("Hylobates pileatus") on gibboneihin kuuluva ihmisapina, jota esiintyy Thaimaan itäosissa, Kambodžan länsiosissa ja Laosin eteläkärjessä.


title: Kalottigibboni

text: Kalottigibboniurokset ja -naaraat erottaa helposti turkin värityksestä. Naaraiden turkki on vatsan ja pään alueilla musta, mutta muualla valkoharmaa. Uroksien turkki on puolestaan täysin musta, lukuun ottamatta pään ympärillä olevaa vaalean ja pörröisen karvoituksen muodostamaa rengasta, joka on yleinen molemmilla sukupuolilla.


title: Kalottigibboni

text: Kalottigibboni on muiden gibboneiden tapaan puustossa viihtyvä päiväeläin, joka elää yksiavioisen pariskunnan ja lasten muodostamissa perhekunnissa. Perhekunnan koko on yleensä 3-4 yksilöä. Kalottigibboneiden lisääntymistavoista ei tiedetä paljon, mutta niiden oletetaan olevan samankaltaisia kuin muidenkin gibboneiden.


title: Kalottigibboni

text: Kalottigibboni elää kosteissa ainavihannissa metsissä sekä kesä- ja ainavihantien puiden muodostamissa sekametsissä. Kambodžassa kalottigibboneita on tavattu aina 1 500 metrin korkeudessa saakka ja Thaimaassakin 1 200 metrin korkeudessa. Kalottigibbonien ruokavalio koostuu pääasiassa hedelmistä, versoista, lehdistä ja hyönteisistä. Elintavoiltaan kalottigibbonit muistuttavat lareja eli valkokäsigibboneita, mutta ovat niitä ujompia.


title: Pappila (Somero)

text: Pappila (myös Pappilankylä) on Someron keskustaajamaan kuuluva kylä Somerolla Kirkkojärven pohjoisrannalla, Hämeen Härkätien (yhdystie 2810) varrella.


title: Pappila (Somero)

text: Kylän alue rajautuu etelässä Paimionjoen yläjuoksun vesireittiin kuuluviin Kirkkojärvene ja Saarentaanjärveen sekä pohjoisessa ja idässä Paimionjokeen sivujokeen Jaatilanjokeen. Kylän lävitse kulkee Hämeen Härkätie(yhdystie 2810), osoitenimeltään Somerolla "Turuntie".


title: Pappila (Somero)

text: Pappilan naapurikyliä Somerolla ovat Rautela lännessä, Sylvänä pohjoisessa, Jaatila ja Joensuu lännessä sekä Harju, Härkälä ja Saarentaka etelässä Kirkkojärven ja Saarentaanjärven eteläpuolella.


title: Pappila (Somero)

text: Kylä on osa Someron keskustaajamaa ja siellä sijaitsevat muun muassa Okkerin asuinalue Pappilantien varrella Hämeen Härkätien eteläpuolella sekä Someron terveyskeskus ja vanhainkoti Hämeen Härkätien varressa. Kylän väkiluku vuonna 2011 oli 780, mikä teki siitä väkiluvultaan Someron kolmanneksi suurimman kylän heti Joensuun ja Jaatilan jälkeen.


title: Pappila (Somero)

text: Historialtaan kylä on Someron seurakunnan kirkkoherran virkatalona toiminut yksinäistalo. Alkujaan Someron pappilan arvellaan sijainneen kirkon luona Someronjoen vesistön etelärannalla, mutta luultavimmin 1500-luvun alkupuolella se lienee siirretty vesistön pohjoisrannalle, missä sille erotettiin maat Jaatilan ja Rautelan kylistä. Maisemallisesti ja kulttuurihistoriallisesti merkittävä, vuonna 1887 rakennettu Someron pappila sijaitsee Kirkkojärven rannalla Hämeen Härkätiestä erkanevan Pappilantien päässä ja on nykyään yksityisomistuksessa.


title: Ereikoússa

text: Ereikoússa () on Kreikan saari, joka kuuluu Jooniansaarten saariryhmään ja tarkemmin Diapontisiin saariin. Se sijaitsee Joonianmeressä Korfun saaren luoteispuolella. Saaren pinta-ala on 4,4 neliökilometriä ja asukasluku 496 (vuonna 2011).


title: Ereikoússa

text: Saarella on satama etelärannikon Pórton () kylässä. Sinne liikennöi säännöllisesti laivoja Korfun kaupungista ja Sidárista. Lisäksi saarelle pääsee esimerkiksi kalastusveneillä Korfun pohjoisrannikolta.


title: Ereikoússa

text: Ereikoússan nähtävyyksiä ovat esimerkiksi kirkot kellotorneineen sekä öljymyllyt, joissa valmistetaan yhä nykyisinkin oliiviöljyä perinteiseen tapaan. Saarella on myös majakka.


title: Ereikoússa

text: Ereikoússa on osa Jooniansaaria, ja se sijaitsee noin kymmenen kilometrin päässä Korfun saaren pohjoisrannikolta. Hallinnollisesti Ereikoússa kuuluu Korfun kuntaan, Korfun alueyksikköön ja Jooniansaarten alueeseen. Saaren korkein kohta on 120 metriä korkea Merovígli.


title: Ereikoússa

text: Saaren uimarannat sijaitsevat Pórtossa sekä Bragkínissa (). Pórton lisäksi saarella sijaitsevat myös Palaiokálivan, Toúrin, Nikolátikan, Déntran ja Fýkin asutuskeskukset.


title: Ereikoússa

text: Kreikkalaisen maantieteilijän Klaudios Ptolemaioksen ja roomalaisen kirjailijan Pliniuksen ajanlaskun alkuvaiheilta peräisin olevissa teksteissä saari mainitaan nimellä "Ericusa". Vanhoissa ulkomaalaisissa kartoissa saaresta käytetään myöskin nimeä "Marlena", joka tulee merta tarkoittavasta sanasta "mare".


title: Ereikoússa

text: Ereikoússan on sanottu autioituneen aikoinaan, mutta Paxóksen saarelta saapuneiden perheiden on kerrottu asuttaneen saaren uudelleen. Keskiaikaisten merikarttojen mukaan saari oli asutettu 1400-luvun loppuun tai 1500-luvun alkuun mennessä, sillä kartat mainitsivat esimerkiksi laivojen ankkurointipaikan ja kirkon.


title: Ereikoússa

text: Saari oli vuoden 2010 loppuun saakka itsenäinen kyläkunta (), mutta vuoden 2011 alusta lähtien se on ollut osa Korfun kuntaa. Saarella oli vuonna 1981 yhteensä 228 asukasta ja vuonna 1991 puolestaan 334.


title: Koripallo kesäolympialaisissa 2012

text: Koripallo oli vuoden 2012 kesäolympialaisissa ohjelmassa 18. kertaa olympialaisten historiassa. Alkusarjan ottelut pelattiin Basketball Arenalla ja pudotuspelit pelattiin North Greenwich Arenalla.


title: Koripallo kesäolympialaisissa 2012

text: A-lohko


title: Koripallo kesäolympialaisissa 2012

text: B-lohko


title: Jaatila (Somero)

text: Jaatila on kylä Somerolla Hämeen Härkätien (yhdystie 2810) varrella. Kylä on osa Someron keskustaajamaa, ja sen naapurikyliä ovat Pappila lännessä ja Joensuu sekä Ruunala idässä. Kylän ohi idässä, rajana Joensuun ja Ruunalan kyliä vastaan virtaa Someron Kirkkojärveen laskeva, kylästä nimensä saanut Jaatilanjoki.


title: Jaatila (Somero)

text: Pääosa kylästä on 2000-luvulla taajama-aluetta, johon kuuluvat Jaatilan ja Rankkulan asuinalueet Hämeen Härkätien ja Jaatilantien varsilla. Kylän väkiluku vuonna 2011 oli 889, mikä teki siitä väkiluvultaan Someron toiseksi suurimman kylän heti Joensuun jälkeen.


title: Jaatila (Somero)

text: Jaatilan kylän historiallinen kylätontti on sijainnut Jaatilantien varressa olevalla mäellä. Hämeen Härkätien varressa, Jaatilanjoen rannassa on maisemallisesti ja kulttuurihistoriallisesti arvokas, Pikkupappilana tunnettu Someron entinen kappalaisenpappila Grankulla eli Rankkula, joka 2000-luvulla oli yksityisomistuksessa. Sitä vastapäätä tien pohjoispuolella Jaatilanjoen rannassa on vuonna 1956 avattu Someron museo, joka käsittää toistakymmentä eri puolilta Someroa ja lähipitäjiä kerättyä vanhaa talonpoikaisrakennusta.


title: Jaatila (Somero)

text: Jaatilan Rankkulassa, Someron pikkupappilan entisillä mailla, on kaava-alueen teitä nimetty somerolaisten merkkihenkilöiden mukaan. Nimikkotiensä alueelle ovat 1900-luvun merkkihenkilöistä saaneet tangosäveltäjä Unto Mononen, laulaja Rauli Somerjoki, pedagogi ja esperantisti Joel Vilkki, kansanedustaja ja ministeri Aleksi Aaltonen sekä maanviljelijä, kansanedustaja ja päätoimittaja Lauri Sariola. Asuinalueen eteläosassa, Hämeen härkätien varressa tiennimiä on annettu Somerolla syntyneiden tai vaikuttaneiden kirkonmiesten mukaan. Näitä ovat herännäispappi ja virsirunoilija Abraham Achrenius, Someron kirkkoherra ja isonvihan aikana Turun väliaikaisen konsistorin esimiehenä toiminut Jacob Ritz sekä Someron kirkkoherroina 1900-luvulla toimineet A. E. Laaksi ja Sulo Tasanko.


title: Vyökolibri

text: Vyökolibri ("Leucochloris albicollis") on eteläamerikkalainen kiitäjälintu. Se on sukunsa ainoa laji. Sen esiintymisalue käsittää Bolivian ja Paraguayn itäosat, Argentiinan pohjoisosan ja Brasilian kaakkoisosan, mahdollisesti myös Uruguayn pohjoisosan. Louis Jean Pierre Vieillot kuvaili lajin holotyypin São Paulosta vuonna 1818.


title: Castlevania: Legacy of Darkness

text: Castlevania: Legacy of Darkness on Konamin julkaisema ja KCE Koben kehittämä videopeli Nintendo 64 -konsolille. Se kuuluu Castlevania -pelisarjaan.


title: Castlevania: Legacy of Darkness

text: Peli on juonellisesti esiosa Konamin aiemmalle Nintendo 64:lle ilmestyneelle pelille, "Castlevania 64" -pelille, mutta se on pääasiassa sen päivitys. "Legacy of Darkness" korjaa paljon virheitä, joista "Castlevania 64" kärsi paljon, mm. kameraongelmasta, minkä korjaus tässä pelissä laski pelin vaikeutta huomattavasti. Myös peliympäristöä on hieman uudistettu ja hahmojen grafiikka paranneltu. Peli on tosin monien kolmiulotteisten Castlevanioiden tapaan jäänyt kovin vähälle huomiolle kaksiulotteisten keräten huomattavasti enemmän kannatusta.


title: Castlevania: Legacy of Darkness

text: Peli sijoittuu kahdeksan vuotta ennen "Castlevania 64":n tapahtumia. Tarinan päähenkilö on Cornell niminen ihmissusi, jonka matka käy kohti demonista Castlevaniaa.


title: Castlevania: Legacy of Darkness

text: Kaikki alkoi siitä, kun Cornell oli lähtenyt pitkälle matkalleen harjoitellakseen ihmissudeksi muuntumistaan. Vaikka ihmissusien esi-isät olivat aikoinaan muiden turvallisuuden vuoksi lukinneet pois ihmissusipuolensa, oli Cornell menetellyt toisin. Harjoitukset olivat tuottaneet tulosta, joten oli aika aloittaa pitkä kotimatka. Mutta kun Cornell oli palannut kotiin, oli kylä kuin hyökkäyksen jäljiltä. Talot olivat ilmiliekeissä ja kyläläiset surmattu.


title: Castlevania: Legacy of Darkness

text: Pahin järkytys oli, että Cornellin ainoa sukulainen, hänen sisarensa Ada, oli poissa. Cornell oli aikoinaan kuullut puhuttavat jossakin lähistöllä siintävästä tummasta linnasta, jonka omistaja on kautta aikain kauhistuttanut Transylvaniaa. Kun Cornell alkaa hyvällä jäljittämistaidoillaan seurata Adan verijälkiä, on Cornell täysin varma siitä, mistä hän voisi sisarensa löytää.


title: Yrsa Sigurðardóttir

text: Yrsa Sigurðardóttir (s. 1963) on islantilainen kirjailija. Hän on julkaissut viisi lasten- ja nuortenkirjaa vuosina 1998-2003, ja useita rikosromaaneita vuodesta 2005 alkaen. Hänen teoksiaan on käännetty useille kielille, ja lastenkirjat ovat saaneet Islantilaisen kirjapalkinnon. Yrsa on koulutukseltaan rakennusinsinööri ja työskentelee kirjailijan työnsä ohella edelleen insinöörinä.


title: Yrsa Sigurðardóttir

text: Esikoistrilleri "Kolmas merkki" on käännetty 26 kielelle, myös suomeksi. Sen päähenkilö Thóra Gudmundsdóttir on juristi ja yksinhuoltajaäiti. Yrsa on kirjoittanut myös muita kirjoja, joissa on sama päähenkilö. Suomeksi on käännetty myös "Joka toiselle kuoppaa kaivaa" (Otava 2008).


title: Johanna Westman

text: Johanna Cecilia Westman (s. 11. elokuuta 1969) on ruotsalainen televisiojuontaja ja lastenkirjailija.


title: Johanna Westman

text: Westman aloitti televisiojuontajan uransa SVT:n musiikkiohjelmassa "Popitopp" vuonna 1992, minkä jälkeen hän on tehnyt Sveriges Televisionille useita lastenohjelmia. Näihin lukeutuvat "Ekens hemlighet", "Lördagsakuten", "Nu är det nu" ja "Rätt i rutan". Hän on osallistunut myös ohjelman "TV-huset" tekoon. Vuonna 2005 hän juonsi Melodifestivalenin kolmannen alkukarsinnan Skellefteåssa.


title: Johanna Westman

text: Westmanin kirjoittamia lastenkirjoja ovat muun muassa "Resor med Byron" ja "Jesus och jag". Vuonna 2000 hän teki ensimmäisen lapsille suunnatun kokkikirjansa, nimeltään "Första kokboken", jota seurasi pian useita muita, muun muassa "Första bakboken" 2001, "Första kokboken i världen" 2003, "Italienskt hemma hos Johanna" 2005, "Minsta kokboken" vuonna 2006 ja "Första och andra Mosboken" 2007. Hän on tehnyt myös reseptikirjan "Julgodis för små och stora sockerbagare" vuonna 2008.


title: Trine Bakke

text: Trine Bakke (s. 11. tammikuuta 1975 Trondheim) on norjalainen entinen alppihiihtäjä. Hän edusti seuratasolla trondheimiläisiä Byåsen IL:ää ja Sportsklubben Freidigiä.


title: Trine Bakke

text: Bakke kilpaili maailmancupissa vuosina 1994–2006. Hän sijoittui kolmen parhaan joukkoon kymmenen kertaa, joka kerralla pujottelussa.


title: Trine Bakke

text: Bakke osallistui olympialaisiin ensimmäistä kertaa Lillehammerissa 1994. Tuolloin hän oli suurpujottelussa yhdeksästoista, mutta hänet hylättiin pujottelussa. Bakke debytoi MM-kisoissa vuonna 1996, mutta keskeytti pujottelussa ensimmäisellä kierroksella. Hän oli seuraavana vuonna samassa lajissa kahdeksas. Bakke kilpaili pujottelussa myös Naganon olympialaisissa 1998, mutta keskeytti toisella kierroksella. Seuraavan vuoden MM-kisoissa Bakke sai uransa ainoan arvokisamitalin, kun hän oli pronssilla pujottelussa Zali Steggallin ja Pernilla Wibergin jälkeen. Hän osallistui vielä vuoden 2002 olympialaisiin sekä MM-kisoihin vuosina 2003 ja 2005, mutta ei saanut sijoitusta yksissäkään kisoissa.


title: Rokkokolibri

text: Rokkokolibri ("Taphrospilus hypostictus"), myös "Leucippus hypostictus", on eteläamerikkalainen kiitäjälintu. Se on sukunsa ainoa laji, mutta se luokitellaan joskus myös täpläkolibreihin. Sen esiintymisalue käsittää Ecuadorin ja Perun itäosat, Boliviasta Lounais-Brasilian Mato Grossoon, ja Luoteis-Argentiinan. John Gould kuvaili lajin holotyypin Ecuadorista vuonna 1862.


title: KNM Sleipner (1936)

text: KNM Sleipner oli Norjan laivaston toisessa maailmansodassa palvellut Sleipner-luokan hävittäjä, joka osallistui Norjan puolustukseen Saksan hyökättyä maahan huhtikuussa 1940. Alus valmistettiin Hortenin laivastontelakalla telakkanumerolla 120.


title: KNM Sleipner (1936)

text: "Sleipner" kuului 2. meripuolustusalueen 2. hävittäjäviiriköön, jonka tehtävänä oli suojata Vestlandetin ja Trøndelagin rannikkoa. Saksalaisten hyökätessä Norjaan huhtikuussa 1940 se oli ankkurissa Hustadvikan lahdella valvomassa Britannian Kuninkaallisen laivaston miinakenttää, joka oli laskettu 7. huhtikuuta operaatio Wilfredin aikana. Alus sai määräyksen liittyä torpedoveneisiin "KNM Trygg" ja "KNM Sild" suojaamaan Romsdalsfjordenia mahdolliselta saksalaisten tunkeutumiselta.


title: KNM Sleipner (1936)

text: 2. meripuolustusalueen komentaja kontra-amiraali Tank-Nielsen määräsi 11. huhtikuuta aluksen päällikön Ullringin ottamaan komentoonsa improvisoidun Romsdalfjordin meripuolustusalueen, jonka "Tryggin" päällikkö Münster oli perustanut vuorokautta aiemmin. Ullringin laivasto-osasto koostui hänen omasta hävittäjästään, kahdesta mainitusta torpedoveneestä ja niiden sisaraluksesta "KNM Skreistä". Alueeseen kuului lisäksi Romsdalsfjordenin lentoryhmä, jossa oli yksi MF.11, yksi vallattu saksalainen Arado Ar 196 ja kaksi Britannian kuninkaallisen laivaston ilmavoimien Supermarine Walrusia. Lentokoneita käytettiin lähinnä tiedustelutoimintaan ja ne evakuoitiin 18. huhtikuuta Britteinsaarille.


title: KNM Sleipner (1936)

text: Ullringin osasto valtasi Saksan laivaston troolarin "Thüringenin" sekä rahtialus "Ruhrortin" Stettevikassa. Miehistö oli tehnty "Ruhortin" käyttökelvottomaksi, ja Saksan ilmavoimien syöksypommittajat tuhosivat sen satamaan. Troolari aseistettiin ilmatorjuntakonekiväärein ja se asetettiin vartioalukseksi Moldeen, missä sen oma miehistö lopulta toukokuussa upotti.


title: KNM Sleipner (1936)

text: "Sleipner" vastaanotti 24. huhtikuuta Åndalsnesissä kenraali Bernard Pagetin, jonka se kuljetti maihin. Alus suojasi tämän jälkeen Molden maihinnousua ja joutui useaan otteeseen Saksan ilmavoimien maaliksi. Alus onnistui tuhoamaan ainakin kaksi hyökkääjistä. Alus lähti 25. huhtikuuta Lerwickiin, jonne se saapui seuraavana päivänä. Alus lähti seuraavana päivänä edelleen Scapa Flow'hun, mistä se jatkoi Tyneen telakalle. Alus siirrettiin Rosythiin saksalaisten miinoittaessa Tynen aluetta.


title: KNM Sleipner (1936)

text: Alus palasi telakalta 17. kesäkuuta, minkä jälkeen se suojasi Britannian Kuninkaallisen laivaston alaisuudessa Britteinsaarten itärannikon saattueita. Alus suojasi sodan aikana kaikkiaan 156 saattuetta ennen kuin se poistettiin palveluksesta 10. maaliskuuta 1944.


title: KNM Sleipner (1936)

text: Sodan päätyttyä alus palasi 10. toukokuuta Norjaan, jossa se siirrettiin reserviin. Alus muutettiin 1948 fregatiksi palaten palvelukseen, kunnes se romutettiin 1959.


title: Lumilakkikolibri

text: Lumilakkikolibri ("Microchera albocoronata") on keskiamerikkalainen kiitäjälintu. Se on sukunsa ainoa laji. Sen esiintymisalue ulottuu Hondurasin eteäosista Nicaraguaan, Costa Ricaan ja Panamaan. Lajista tunnetaan kaksi alalajia. George Newbold Lawrence kuvaili lajin holotyypin Panaman Belénistä vuonna 1855.


title: Haaruristi

text: Haaruristi on heraldinen airutkuvio, joka muodoltaan muistuttaa Y-kirjainta. Tyypillisesti haaruristin leveys on noin kolmasosa tai pienempi koko kilven leveydestä.


title: Haaruristi

text: Haaruristi yltää aina kilven reunoihin saakka; jos näin ei ole, haaruristiä kutsutaan irtonaiseksi. Suunnassaan 180 astetta kääntynyttä haaruristiä kutsutaan kaateiseksi.


title: Ruskolakkikolibri

text: Ruskolakkikolibri ("Anthocephala floriceps") on Kolumbian kotoperäinen kiitäjälintu. Se on sukunsa ainoa laji. Sen esiintymisalue käsittää Santa Martan vuoriston ja Magdalena Valleyn Andien itärinteeltä. Lajista tunnetaan kaksi alalajia. John Gould kuvaili lajin holotyypin Sierra de Santa Martalta vuonna 1854.


title: Granaattikurkkukolibri

text: Granaattikurkkukolibri ("Lamprolaima rhami") on keskiamerikkalainen kiitäjälintu. Se on sukunsa ainoa laji. Sen esiintymisalue ulottuu Meksikon keski- ja eteläosista Guatemalaan, El Salvadoriin ja Hondurasiin. René Primevère Lesson kuvaili lajin holotyypin Meksikosta vuonna 1838.


title: Castlevania Legends

text: Castlevania Legends (Japanissa "Akumajō Dorakyura: Dāku Naito Pureryūdo") on Konamin julkaisema ja KCE Nagoyan kehittämä videopeli Game Boylle. Peli kuuluu Castlevania -sarjaan, mutta ei sen viralliseen aikajatkumoon. Peli ilmestyi Japanissa vuonna 1997 ja Pohjois-Amerikassa ja Euroopassa 1998.


title: Castlevania Legends

text: Peli sijoittuu vuoden 1450 Transylvaniaan. On kulunut useampi vuosisata Belmont-klaanin ja kreivi Draculan ensikohtaamisesta. Olettaen Belmontien hävinneen maanpäältä uskaltautuu Dracula taas aloittamaan terroriteot levittääkseen ihmisten keskuudessa pelkoa ja kuolemaa.


title: Castlevania Legends

text:
Mutta Draculan tietämättä uusi Belmont-klaanin jäsen oli syntynyt, tällä kertaa tyttö nimeltään Sonia. 17 vuotta täytettyään Sonia tapaa eräällä niityllä Alucard nimisen nuoren miehen, joka yrittää etsiä hänet kauan sitten hylänneen isänsä. Sonia päättää auttaa nuorukaista käymällä ensin hakemassa kylästä syntymäpäivälahjansa, joka on Belmont-klaanin maaginen taikaruoska, "Vampyyrintappaja". Mutta kun hän palaa takaisin niitylle, on Alucard tiessään. Lähdettyään etsimään häntä Sonia huomaa edessään siintävän linnan, jonne hän aloittaa vaarallisen matkansa.
"Castlevania Legends" on tyyliltään samankaltainen kuin kaksi aiempaa Game Boylle ilmestynyttä Castlevania peliä ("Adventure" ja ""), mutta ensimmäistä kertaa Castlevania -pelisarjassa päähahmona olikin nuori nainen nimeltään Sonia Belmont. Myös "Belmont's Revenge"ssä tutut lisäaseet on poissa käytöstä, vaikkakin niitä kerätään pelin aikana. Sen sijaan Sonia voi vastustajia tuhoamalla kerätä niiden sielut ja käyttää vastustajien elementtivoimia aseinaan.


title: Young Love (vuoden 1956 kappale)

text: Young Love on alun perin Sonny Jamesin kantrihitti, jonka tekijät ovat Joyner ja Cartey. Vuoden 1957 tammikuussa kappaleen iskelmällisempi versio nousi Yhdysvaltain singlelistan kärkikymmenikköön ja ykköspaikalle Tab Hunterin versioimana. Se oli Hunterin ainoa Top 10 -hitti. Single ilmestyi Dot-levymerkillä, jonka leivissä useat muutkin artistit saivat cover-versioillaan hittejä 1950-luvun puolivälissä. Hunterin singlen sanotaan myyneen Yhdysvalloissa 400 000 kappaletta kymmenessä päivässä. Koko 1950-luvun Top 250 -tilastossa single saavutti sijan 75. Yhdistyneessä kuningaskunnassa single oli listan kärjessä seitsemän viikkoa.


title: Young Love (vuoden 1956 kappale)

text: Vuonna 1973 Donny Osmond valloitti samalla kappaleella brittilistan ykköspaikan. Suomessa kappaleen levytti saman vuoden joulumarkkinoille Rauli Badding Somerjoki nimellä "Nuori rakkaus".


title: Ruunala

text: Ruunala on kylä Somerolla. Kylä on 2000-luvulla osa Someron keskustaajamaa. Sen naapurikyliä ovat Jaatila lännessä ja Joensuu idässä. Kylän väkiluku vuonna 2011 oli 69, mikä teki siitä Someron 47 varsinaisesta kylästä väkiluvultaan 30. suurimman yhdessä Pyölin kanssa.


title: Ruunala

text: Historiallisesti Ruunala on viereisen Joensuun kylän kanssa samaan isonjaon jakokuntaan kuulunut yksinäistalo. Ruunalan historiallinen kylätontti, jolla Ruunalan talo vieläkin sijaitsee, on Jaatilanjoen rannassa hieman Hämeen Härkätien pohjoispuolella Jokioisiin vievän maantien vanhan linjauksen varressa.


title: Ruunala

text: Ruunala tuli osaksi Joensuun kylästä naapurikyliin laajentunutta Someron keskustaajamaa jo 1920-luvulla, ja siellä on toiminut muun muassa Someron Osuusmeijeri, jonka maisemallisesti ja paikallishistoriallisesti merkittävät rakennukset ovat edelleen Someron pääkadun Joensuuntien maamerkkinä sen pohjoispäässä.


title: Ruunala

text: Ennen nykyisten valtatien 10 ja valtatien 2 rakentamista Hämeen Härkätien reittiä kulkenut aiempi valtatie 10 (nykyinen yhdystie 2810) ja aiempi valtatie 2 (Someron keskustan kohdalla nykyistä kantatietä 52 vastannut tieyhteys) ristesivät Someron Ruunalassa. Uusien valtateiden myötä valtateiden risteys siirtyi Forssan Paavolaan.


title: Vares – Huhtikuun tytöt

text: Vares – Huhtikuun tytöt on 20. huhtikuuta 2011 ensi-iltansa saanut suomalainen elokuva. Se on jatkoa elokuvalle "Vares – Pahan suudelma". Elokuva perustuu Reijo Mäen romaaniin "Huhtikuun tytöt". Elokuvan ohjasi Lauri Törhönen. Elokuva kuvattiin Turussa huhtikuun ja lokakuun välisenä aikana 2010.


title: Vares – Huhtikuun tytöt

text: Elokuva tuli vuokralle DVD:lle ja Blu-raylle 12. lokakuuta 2011 ja myyntiin 14. lokakuuta 2011.


title: Vares – Huhtikuun tytöt

text: Aino Aaltonen, Teresa Sundin ja Kikka Valasranta katosivat Turussa huhtikuussa 15 vuotta sitten. Tapaus on noussut Kyllikki Saaren ja Bodominjärven veroiseksi mysteereiksi, ja teorioita riittää.


title: Vares – Huhtikuun tytöt

text: Jussi Vares tekee toimittaja Ruuhiolle juttua kansallisesta murhenäytelmästä ja ajattelee keikan olevan uransa helpoin: vähän arkistojen kaivelua eikä mitään paineita selvittää arvoitusta. Usein on Vares ollut väärässä, mutta harvoin näin väärässä.


title: Vares – Huhtikuun tytöt

text: Samaan aikaan Turun kaduille palaa Afrikan armeijassa palvellut kylmäverinen tappaja Tristan da Cunha, jolla on mielessään vain yksi asia: kosto. Hän raivaa tiensä kohti suunnitelmansa päämäärää, eikä kaihda rajujakaan keinoja onnistuakseen siinä..


title: Viktor Kin

text: Viktor Pavlovitš Kin (, oikea sukunimi Surovikin, Суровикин; 14. tammikuuta 1903 Voronežin läänin Novohopjorsk – 1937 tai 1938 vankeudessa) oli venäläinen neuvostokirjailija ja lehtimies.


title: Viktor Kin

text: Viktor Kin syntyi rautatieläisen perheeseen. Hän liittyi bolševikkipuolueeseen vuonna 1920 ja teki maanalaista puoluetyötä Venäjän kaukoidässä. Vuosina 1928–1930 hän opiskeli punaisten professorien instituutissa Moskovassa ja työskenteli sen jälkeen TASS:n kirjeenvaihtajana Roomassa ja Pariisissa. Vuonna 1937 hänestä tuli "Le Journal de Moscou" -lehden toimittaja. Pian tämän jälkeen hänet pidätettiin ja ilmeisesti ammuttiin kansanvihollisena.


title: Viktor Kin

text: Kinin ainoa merkittävä teos on romaani ”Tuolla puolen” ("Po tu storonu", 1928). Se on romanttinen kertomus Venäjän kansalaissotaan Kaukoidässä osallistuvista nuorista. Kirjailijan keskeneräiset romaanit katosivat pidätyksen yhteydessä.


title: Vladimir Kiršon

text: Vladimir Mihailovitš Kiršon (, 19. elokuuta 1902 Naltšik – 28. heinäkuuta 1938) oli neuvostoliittolainen näytelmäkirjailija.


title: Vladimir Kiršon

text: Vladimir Kiršon syntyi juristin perheeseen. Hän osallistui Venäjän kansalaissotaan ja liittyi bolševikkipuolueeseen vuonna 1920. Vuonna 1923 hän valmistui Jakov Sverdloville nimetystä Moskovan kommunistisesta instituutista. Vuodesta 1925 lähtien hän toimi yhtenä Venäjän proletaarikirjailijoiden yhdistyksen johtajista.


title: Vladimir Kiršon

text: Kiršonin näytelmiä ovat ajankohtaisia yhteiskunnallisia aiheita käsittelevät "Konstantin Terjohin" (A. Upenskin kanssa, 1926), "Relsy gudjat" (”Raiteet humisevat”, 1927), "Gorod vetrov" (”Tuulten kaupunki”, 1928), "Hleb" (”Leipä”, 1930), "Sud" (”Tuomio”, 1933), "Tšudesnyi splav" (”Ihmeellinen seos”, 1934) ja "Bolšoi den" (”Suuri päivä”, 1936). Ne ovat rakenteeltaan perinteisiä ja taiteelliselta tasoltaan vaatimattomia.


title: Vladimir Kiršon

text: Stalinin vainojen aikana Kiršon pidätettiin ja ammuttiin syytettynä vastavallankumouksellisesta toiminnasta. Hänet on haudattu Moskovan lähelle Kommunarkan teloituspaikalle. Kirjailijan maine palautettiin vuonna 1955.


title: Frank Wedekind

text: Frank Wedekind (oik. Benjamin Franklin Wedekind; 24. heinäkuuta 1864 Hannover – 9. maaliskuuta 1918 München) oli saksalainen näytelmäkirjailija ja näyttelijä. Hänen näytelmänsä ennakoivat ekspressionismia, ja hän vaikutti vahvasti eeppisen teatterin kehitykseen.


title: Frank Wedekind

text: Frank Wedekindin isä Friedrich Wilhelm Wedekind oli paennut vuoden 1849 vallankumousyrityksen jälkeen San Franciscoon ja vaurastunut kiinteistökaupoilla. Hän avioitui siellä Emilie Kammererin kanssa, jonka isä Friedrich Kammerer keksi tulitikun. Puolisot muuttivat Saksaan vuonna 1864 ja asettuivat Hannoveriin. Benjamin Franklin syntyi perheen toisena lapsena, ja hänelle syntyi vielä neljä sisarusta. Heistä veli Donald Wedekind (1871–1908) oli kirjailija ja sisar Erika Wedekind (1868–1944) oopperalaulaja.


title: Frank Wedekind

text: Perhe muutti Sveitsiin Aargaun kantoniin vuonna 1872, josta isä oli ostanut Lenzburgin linnan. Wedekind kävi koulua Lenzburgissa ja Aaraussa ja lähti ylioppilastutkinnon jälkeen vuonna 1884 Lausannen yliopistoon opiskelemaan ranskalaista ja saksalaista kirjallisuutta. Vielä samana vuonna hän lähti Münchenin yliopistoon lukemaan lakia, mutta nämäkin opinnot jäivät kesken. Hän työskenteli toimittajana ja sihteerinä. Kesällä 1888 hän aloitti oikeustieteen opinnot Zürichin yliopistossa, mutta opinnot keskeytyivät isän kuoltua. Wedekind sai runsaan perinnön, joka takasi hänelle taloudellisen riippumattomuuden ja taiteellisen vapauden.


title: Frank Wedekind

text: Vuonna 1889 Wedekind muutti Müncheniin, oleskeli vuosina 1891–1896 Pariisissa ja Sveitsissä ja palasi sitten Müncheniin. Hän kirjoitti ensimmäiset näytelmänsä 1890-luvulla ja arvosteli niissä porvariston näennäismoraalia ja tekopyhyyttä. Tuon ajan merkittävimpiä näytelmiä olivat "Frühlings Erwachen: Eine Kindertragödie" (1891), joka kantaesitettiin vasta vuonna 1906, ja "Erdgeist" (1895) ja "Die Büchse der Pandora" (1904), jotka kertovat Lulusta ja hänen rakastajistaan. Wedekind esiintyi usein omissa näytelmissään, samoin kuin hänen puolisonsa Tilly Newes.


title: Frank Wedekind

text: Wedekind avusti pilalehti "Simplicissimusta" eri salanimillä vuodesta 1896 alkaen. Hän joutui pakenemaan Pariisiin vuonna 1898 julkaistuaan satiirisen runon keisari Vilhelm II:sta. Kun Wedekind palasi seuraavana vuonna Saksaan, hänet tuomittiin majesteettirikoksesta puoleksi vuodeksi vankeuteen.


title: Frank Wedekind

text: Vuodesta 1901 alkaen Wedekind esiintyi näyttelijänä Die elf Scharfrichter -nimisessä satiirisessa kabareeteatterissa. Hänen ansiostaan saksalainen kabaree nousi sittemmin kukoistukseensa Weimarin tasavallassa. Wedekindiä arvostivat muiden muassa Kurt Tucholsky, Erich Kästner ja Bertolt Brecht.


title: Frank Wedekind

text: Wedekindin näytelmän joutuivat toistuvasti sensuurin ja esityskieltojen kohteiksi ja veivät kirjailijan oikeuteen. "Frühlings Erwachen" -näytelmän hän joutui julkaisemaan omalla kustannuksellaan. Wedekind arvosteli näytelmissään Vilhelmin-aikaisen Saksan ulkokultaista seksuaalimoraalia, joka koitui erityisesti murrosikäisten nuorten kohtaloksi, ja vastusti naturalismia. Näytelmien hahmot ovat irvokkaita ja liioiteltuja ja tapahtumat provosoivia; tapahtumissa viitattiin epäsuorasti mm. homoseksuaalisuuteen ja itsetyydytykseen.


title: Frank Wedekind

text: Suomessa Wedekindin näytelmistä esitettiin "Maahinen" ("Erdgeist") jo vuonna 1909 Tampereen Teatterissa, mutta se poistui ohjelmistosta kolmen esityskerran jälkeen, kun lehdistö vastusti sitä voimakkaasti. Elli Tompuri toi näytelmän uudelleen ohjelmistoon vuonna 1920.